2-trins godkendelse af - PDF\nDownload "2-trins godkendelse af"\n1 2-trins godkendelse af timeregistreringer Sådan kvalitetssikrer du tidsregistreringen og skaber højere profit Godkendelse af timer Kom godt i gang med 2-trins godkendelse af timeregistreringer Dette dokument beskriver, hvordan TimeLog Project understøtter godkendelse af medarbejderens ugesedler på afdelingsleder- og projektlederniveau, så begge parter kan godkende medarbejdernes tidsregistreringer fra hvert deres perspektiv. 1\n2 Indholdsfortegnelse 1 Indledning 3 2 Godkendelsesflowet i korte træk Godkendelse af ugesedler Afvisning af ugesedler Godkendelse for andre 6 3 Gennemgang af siden Godkend ugerapporter Fanebladene Projekter til godkendelse og Ugesedler til godkendelse Filtersektionen Visning Visningsmuligheder Projektgodkendelse Indholdssektionen (godkendelsesmodulet) Fanebladet Projekter til godkendelse Fanebladet Ugesedler til godkendelse 12 4 Godkendelsesflowet Godkendelse og afvisning af ugesedler - projektleder udgave Skrevet af Søren Lund TimeLog A/S Alhambravej Frederiksberg Danmark Telefon Afvisning af en ugeseddel Godkendelse af ugesedler - afdelingsleder 15 5 Godkendelsesloggen 15 6 Rapporten Godkendelsesflow TimeLog A/S Alle rettigheder forbeholdes. 2\n3 1 Indledning Dette dokument beskriver, hvordan TimeLog Project understøtter godkendelse af medarbejderens ugesedler på afdelingsleder- og projektlederniveau. Dokumentet har særligt fokus på, hvordan funktionen Godkend ugerapporter skal anvendes. Dokumentet henvender sig til projektledere, afdelingsledere og systemadministratorer med TimeLog Project Business Edition og TimeLog Project Enterprise Edition, som ønsker indsigt i godkendelsesprocessen. Vær opmærksom på, at guiden tager udgangspunkt i tilkøbsmodulet TimeLog Departments. 2 Godkendelsesflowet i korte træk Når en projektmedarbejder har lukket sin ugeseddel, skal ugesedlen godkendes. I TimeLog Project kan godkendelsen af ugesedler ske på tre måder: De godkendes automatisk, når de lukkes af projektmedarbejderen De skal godkendes af afdelingslederen De skal først godkendes af projektlederen og derefter af afdelingslederen Opsætning og valg af, hvilken godkendelsesmodel der anvendes sker her: Systemadministration -> Godkendelsesprocesser, se Figur 1 på næste side. 3\n4 Figur 1 Hvordan ugesedler skal godkendes, angives i systemadministrationen 2.1 Godkendelse af ugesedler Denne vejledning tager udgangspunkt i, at ugesedler skal godkendes af både projektlederen og afdelingslederen, dvs. i to trin (jf. Figur 2 på næste side). 4\n5 Figur 2 Scenarier for godkendelse af ugesedler i to forskellige trin Som figuren viser, er der typisk tre situationer, som kan opstå, når der godkendes ugesedler i to trin. Scenarie 1: Ugeseddel godkendt uden problemer 1. Projektmedarbejder 1 (PM1) lukker sin ugeseddel. 2. Projektleder 1 (PL1) og projektleder 2 (PL2) godkender deres respektive projekter på PM1s ugeseddel. 3. Afdelingslederen (AL) godkender herefter PM1s ugeseddel i sin helhed. Scenarie 2: Ugeseddel afvises af PL1 1. Projektmedarbejder 1 (PM1) lukker sin ugeseddel. 2. Projektleder 1 (PL1) afviser ugesedlen. 3. Ugesedlen genåbnes, og der sendes en mail til PM1 herom. Når ugesedlen genlukkes, skal godkendelsesprocessen gennemføres igen. 5\n6 Scenarie 3: Ugeseddel afvises af AL 1. Projektmedarbejder 1 (PM1) lukker sin ugeseddel. 2. Projektleder 1 (PL1) og projektleder 2 (PL2) godkender deres respektive projekter på PM1s ugeseddel. 3. Afdelingsleder (AL) afviser herefter ugesedlen. 4. Ugesedlen genåbnes, og der sendes en mail til PM1 herom. Når ugesedlen lukkes på ny, skal godkendelsesprocessen gennemføres igen. 2.2 Afvisning af ugesedler Såfremt en projektleder eller afdelingsleder ikke kan godkende de timer, som en medarbejder har lagt på en ugeseddel, kan de afvise ugesedlen og angive en begrundelse. Denne begrundelse gemmes på ugesedlen og sendes til projektmedarbejderen som en . Når en ugeseddel afvises, så annulleres alle godkendelser på ugesedlen og ugesedlen genåbnes for medarbejderen, som herefter kan foretage de nødvendige justeringer. Når medarbejderen har lukket ugesedlen igen, bliver tidsregistreringerne sendt til godkendelse endnu engang hos projektledere og afdelingsleder. 2.3 Godkendelse for andre I forbindelse med eksempelvis ferie og sygdom kan der være behov for godkendelse på andre kollegaers vegne, så en ugeseddel kan blive afsluttet og godkendt endeligt uden at skulle afvente, at den rette medarbejder får det gjort. For at kunne godkende for andre i TimeLog Project, skal man have rollen som Koordinator, hvor man kan registrere tid og udlæg for andre medarbejdere (aktiveres under Rolle og rettighedsstyring -> Registreringer -> Rollens privilegier). Det kan enten tilføjes en af jeres eksisterende roller eller som en specifik rolle (som vist i Figur 3 på næste side), hvorefter den kan aktiveres på den enkelte medarbejder under Medarbejdere -> Søg medarbejder, hvorefter medarbejderen vælges og man klikker på den lille blyant til højre på medarbejderkortet. Herefter kan rollen tildeles i menuen til højre i billedet. Der foretages altid en logning af, hvem der har foretaget godkendelse på hvilke ugesedler. 6\n7 Figur 3 Aktivering af roller på den enkelte medarbejder her Koordinator-rollen. 7\n8 3 Gennemgang af siden Godkend ugerapporter Når TimeLog Project er sat op til to-trins-godkendelse af ugesedler (beskrevet ovenfor), så foretages godkendelse af ugesedler her: Medarbejdere -> Godkend ugerapporter. Denne side anvendes af såvel projektledere og afdelingsledere. For at få adgang til siden kræver det som minimum rettigheder som projektleder. Figur 4 Godkend ugerapporter find den under Medarbejdere. 3.1 Fanebladene Projekter til godkendelse og Ugesedler til godkendelse Siden Godkend ugerapporter (Se Figur 5 på næste side) indeholder to faneblade: Projekter til godkendelse Ugesedler til godkendelse Fanebladet Ugesedler til godkendelse er dog kun klikbart, hvis brugeren er sat som Afdelingsleder på en afdeling i TimeLog Departments, eller hvis brugeren har rettigheder som Koordinator. 8\n9 Figur 5 Siden Godkend ugerapporter: Vælg selv hvordan resultatet præsenteres i filtersektionen med de tre forskellige muligheder. 3.2 Filtersektionen Filtersektionen indeholder tre filtergrupper: Visning, Visningsmuligheder og Godkendelse Visning Som udgangspunkt viser siden alle de ugesedler, som den aktuelle bruger skal godkende i denne og sidste uge. I filtergruppen Visning kan man imidlertid tilpasse antallet af viste registreringer ved at filtrere på: Afdeling Medarbejder Viste uger 9\n10 3.2.2 Visningsmuligheder I filtergruppen Visningsmuligheder kan man sætte nedenstående indstillinger: Vis kun medarbejdere som jeg skal godkende (altid markeret) Hvis denne indstilling er slået til, vises kun de medarbejdere, som man selv skal godkende ugesedler for. Hvis indstillingen slås fra, vises alle medarbejdere, som har ugesedler til godkendelse såvel godkendelser på projektleder- og afdelingslederniveau. Denne indstilling anvendes, hvis man har rettigheder i systemet som koordinator og ønsker at godkende ugesedler for andre. Vis kun lukkede ugesedler Hvis denne indstilling er slået til, vises kun de ugesedler, som er blevet lukket af medarbejderen. Bemærk, at hvis man har koordinatorrettigheder, så er det også muligt at lukke medarbejderens ugesedler direkte på fanebladet Ugesedler til godkendelse øverst. Markér projekter uden kommentarer Hvis denne indstilling er slået til, markeres alle timetotaler, som mangler kommentarer til timerne, med en lyserød baggrund. Dermed er det lettere at identificere, hvor kvaliteten af timeregistreringerne ikke er tilfredsstillende Projektgodkendelse Denne filtergruppe indeholder indstillinger, som kun er relevante på projektniveau, og som derfor kun er synlig på fanebladet Projekter til godkendelse. Filtergruppen indeholder følgende indstillingsmuligheder: Vis kun projekter, som jeg skal godkende Hvis denne indstilling er slået til, vises kun de projekter, som den aktuelle bruger skal godkende ugesedler på. Har en medarbejder eksempelvis registreret timer på fire projekter i en uge, hvor den aktuelle bruger kun er projektleder på det ene af disse projekter, så er det kun timerne fra dette projekt, der vises ved godkendelse. Hvis denne indstilling er slået fra, så vises i ovenstående tilfælde alle fire projekter (samt eventuelt fravær). Dog er det fortsat kun det ene af de fire projekter, som den aktuelle bruger kan godkende. Indstillingen er som standard slået fra, så alle projekter vises, da dette giver et bedre overblik over en medarbejders uge, når timer skal godkendes. 10\n11 Vis projekt nr. og kunde nr. Er disse indstillinger slået til, vises projektnummer og kundenummer på de projekter, som der skal godkendes timer på. 3.3 Indholdssektionen (godkendelsesmodulet) I indholdssektionen vises timer, projekter og medarbejdere fra filtersektionens prævalg Fanebladet Projekter til godkendelse Figur 6 Fanebladet Projekter til godkendelse viser de registreringer, der står til godkendelse på projekter. De vigtigste kolonner i denne sektion er (set fra venstre mod højre): Statuskolonnen yderste til venstre viser en godkendt markering ud for godkendte projekter og ugesedler. Projektnavn indeholder navnet på projektet. Kunde indeholder navnet på den kunde projektet tilhører. Timer viser antallet af registrerede timer (ugevis). Klik på timeantallet eller den lille pil for at få vist, hvordan timerne er fordelt. Reg. (DKK) viser værdien af timerne. PL viser initialerne på den projektleder, som skal godkende timerne. Timer viser antallet af registrerede timer (ugevis). Klik på timeantallet eller den lille pil for at få timernes fordeling vist. 11\n12 Status hvor langt ugesedlen er kommet i godkendelsesflowet. Det kan fx være Ugeseddel åben eller Godkendt af PL1". I statuskolonnen yderst til højre vil projekter, som den aktuelle bruger kan godkende, indeholde en checkboks på grøn baggrund. På allerede godkendte ugesedler vises en checkboks, som er låst men markeret. På projekter, der ikke er klar til godkendelse fx fordi ugesedlen stadig er åben vises en checkboks, som er låst og umarkeret. Yderst til højre er der for hver ugeseddel følgende handlingslinks: o Send anvendes til at sende en til medarbejderen. Funktionen kan være nyttig, hvis medarbejderen eksempelvis mangler at godkende sin ugeseddel. o Afvis anvendes, hvis man ønsker at afvise en ugeseddel. Når der klikkes på linket, åbnes et lille pop-op vindue, hvor man kan skrive og sende en besked til medarbejderen om årsagen til afvisningen. o Log indeholder en log over, hvilke godkendelseshandlinger der er foretaget på ugesedlen. o Luk ugeseddel lukker medarbejderens ugeseddel, således at godkendelse kan påbegyndes. Knappen Godkend bruges til godkendelse af ugesedler Fanebladet Ugesedler til godkendelse Figur 7 Fanebladet Ugesedler til godkendelse. 12\n13 De vigtigste kolonner i denne sektion er (set fra venstre mod højre): Statuskolonnen yderste til venstre viser en godkendt markering ud for godkendte ugesedler. Medarbejder indeholder initialerne på medarbejderen. Afdeling indeholder den afdeling, som medarbejderen sidder i. Afdelingsleder viser initialerne på den afdelingsleder, som skal godkende ugesedlens timer. Timer viser antallet af registrerede timer (ugevis). Klik på timeantallet eller den lille pil for at få vist, hvordan timerne er fordelt. Reg. (DKK) viser værdien af timerne. Status hvor langt ugesedlen er kommet i godkendelsesflowet. Det kan fx være Ugeseddel åben eller Godkendt af PL1". I statuskolonnen yderst til højre vil ugesedler, som den aktuelle bruger kan godkende, indeholde en checkboks på grøn baggrund. På allerede godkendte ugesedler vises en checkboks, som er låst men markeret. På ugesedler, der ikke er klar til godkendelse fx fordi ugesedlen stadig er åben vises en checkboks, som er låst og umarkeret. Yderst til højre er der for hver ugeseddel følgende handlingslinks: o Send anvendes til at sende en medarbejderen. Funktionen kan være nyttig, hvis medarbejderen eksempelvis mangler at godkende sin ugeseddel. o Afvis anvendes, hvis man ønsker at afvise en ugeseddel. Når der klikkes på linket, åbnes et pop-op vindue, hvor man kan skrive og sende en besked til medarbejderen om årsagen til afvisningen. o Log indeholder en log over, hvilke godkendelseshandlinger der er foretaget på ugesedlen. o Luk ugeseddel lukker medarbejderens ugeseddel, således at godkendelse kan påbegyndes. Knappen Godkend bruges til godkendelse af ugesedler. 4 Godkendelsesflowet Nedenfor forklarer vi om de forskellige godkendelsesflow, samt hvordan man afviser lukkede ugesedler. 4.1 Godkendelse og afvisning af ugesedler - projektleder Når projektmedarbejderne har lukket deres ugesedler, kan projektlederne godkende de tidsregistreringer, som projektmedarbejderne har foretaget på projekterne. 13\n14 Dette foretages på fanebladet Projekter til godkendelse, som vist i Figur 6 på side 11. Projekter godkendes ved at markere checkboksen ud for de ønskede projekter og klikke på knappen Godkend Afvisning af en ugeseddel Vælger en projektleder at afvise tidsregistreringerne for en projektmedarbejder skal projektlederen klikke på menuen helt til højre for en registrering og trykke Afvis (Figur 8). Derved fremkommer et skærmbillede, hvor der kan afgives en forklaring (Figur 8). Et eksempel kan være, at projektmedarbejderen har registreret flere timer end aftalt, og at der derfor skal angives en kommentar. Denne sendes automatisk til projektmedarbejderen på . Når projektmedarbejderen har lukket sin ugeseddel på ny, kan de forskellige projektledere godkende ugesedlen på ny. Allerede godkendte projekter vil fortsat være Godkendt af XXX. Figur 8 Her afviser du en tidsregistrering. Ved afvisning af en ugeseddel sendes en til projektmedarbejderen, som så skal lukke ugesedlen på ny: 14\n15 4.2 Godkendelse af ugesedler - afdelingsleder Når alle projektledere har godkendt en medarbejders timer på projektniveau, så kan afdelingslederen påbegynde godkendelse af ugesedlerne på afdelingslederniveau. Afdelingslederen går ind i godkendelsesmodulet og klikker på fanebladet Ugesedler til godkendelse. I Figur 7 på side 12 ses et eksempel på ugesedler, som kan godkendes for de valgte uger. Afdelingslederen markerer de ugesedlerne, som er klar til lukning og klikker på knappen Godkend. 5 Godkendelsesloggen Der er en menu i højre side ud for hvert projekt og hver ugeseddel, som giver adgang til en oversigt over godkendelseshandlinger, som er foretaget for hhv. projektet og ugesedlen. Ved at klikke på Vis log dukker et pop-op vindue op, som fortæller, hvilke handlinger der er foretaget hvornår og af hvem. Figur 9 Vis log-funktionen viser alle godkendelseshandlinger, der er foretaget på hhv. projektet og ugesedlen: 15\n16 6 Rapporten Godkendelsesflow Rapporten Godkendelsesflow bruges til at få overblik over, hvor langt medarbejdernes ugesedler er kommet i godkendelsesprocessen. Specielt virksomhedens koordinatorer kan have glæde af denne rapport, da man kan vælge at se alle afdelingers godkendelsesstatus og alle medarbejdere, så man kan sørge for, at alle ugesedler bliver godkendt. Rapporten kan enten tilgås under Rapporter -> Løn- og Personalerapporter -> Godkendelsesflow. Figur 10 I rapporten ses status på deres ugesedler for hver medarbejder. 16


En Procent Er Nok Wim Hof metoden – Next Generation Stress resilience Workshop\nDenne Workshop er perfekt til mennesker som ikke vil finde sig i at hverdagen er fyldt med så meget stress at det går ud over helbredet.\nEn enkel måde hvorpå man kan opnå kontrol med sin stress og den påvirkning, langvarig stress har på krop og sind.\nWim Hof har bevist det i laberatoriet. At kunne kontrollere sit autonome nervesystem blot vha åndedrættet. Og derved undertrykke sit immune responce. Og derved fjerne de symptomer, smerte, feber og udslæt. Som er katoriseret under autoimmune sygdomme.\nAlle der kan trække vejret. Kan få kontrol over alle de dybe systemer. Som det autonome nervesystem, det indokrine system (Hormon systemet) og derved kraftig påvirke sit immune forsvar på en positiv måde.\nAt tage kontrol over dit sind og din krop.\nNogle af de effekter du kan forvente er bl.a:\no\tØget energi\no\tBedre søvn\no\tReduceret stress\no\tBedre restitution\no\tØget kreativitet\no\tStærkere immunforsvar\no\tStærkere mentalt beredskab\no\tLavere blodtrykket\no\tBedre kondi\no\tForbedret kredsløb\no\tLavere inflammatorisk niveau\no\tFærre migræne anfald\no\tStørre kontakt med din krop og følelser\no\tStærkere intuition\no\tMeget, meget bedre humør\no\tOg mindsket langvarigt stress\nDer vil blive givet flere eksempler på hvordan det implementeres i ens hverdag. Så deltagerene kan gå direkte i gang derhjemme, efter workshoppen.


Brug af nøglebrikker i BSF - Ballerup-Skovlunde Fodbold - BSF\nIdrætshaller/gymnastik-sale: Når brikken føres forbi briklæseren 2 gange er døren oplåst i 3 timer. Efter 3 timer låses døren igen.\nVed skolens hoveddør: Når brikken føres forbi briklæseren 2 gange er døren oplåst i 1 time. Efter 1 time låses døren igen.\nSåfremt man forlader stedet før timen er gået, skal brikken føres forbi briklæseren 3 gange for at låse døren igen.\nNøglebrikkerne er personlige og må således ikke udleveres eller bruges af andre. Ligeledes er nøglebrikkerne bestilt af og gennem BSF i forbindelse med ens virke i det frivillige foreningsliv, hvor man har behov for denne. Nøglebrikkerne skal derfor ikke bruges til at benytte faciliteterne i privat henseende, men udelukkende i forbindelse med ens virke i foreningen.\nBSFs bestyrelse forbeholder sig retten til at bede kommunen om at spærre nøglebrikkerne, dels ved overtrædelse af reglerne, dels hvis man stopper sit engagement i BSF. Til hver en tid følger BSF desuden kommunens anvisninger for brug af nøglebrikker samt konsekvenser ved overtrædelse af reglerne.\nHar man behov for en nøglebrik eller spørgsmål omkring det, så kontakt Michael Falcham. Her skal oplyses ens fulde navn, fødselsdato samt hvilken rolle man har i BSF. Det skal sendes på mail formand@bsfodbold.dk.


Man beder os udstede en blankocheck | Information\nDet fremgår desuden af lovforslaget, at beslutning om tilvalg vil ske efter forelæggelse for Folketingets Europaudvalg. Dette er næppe parlamentarisk i orden, idet regeringen efter de gældende procedurer ikke skal have et positivt mandat af udvalget, men kan nøjes med at konstatere, at man ikke har et flertal imod sig. Kræver opfyldelse af en retsakt ikke lovændring, så bør tilvalget finde sted i fuld åbenhed med vedtagelse af et beslutningsforslag i folketingssalen.\nDet var mine juridiske betænkeligheder, men jeg har også politiske betænkeligheder:\nForligspartierne er enige om, at Danmark ikke skal tilslutte sig samarbejdet på asyl- og indvandringsområdet, og at befolkningen vil blive hørt, hvis et sådant tilvalg senere måtte blive aktuelt.\nDet er paradoksalt, at vi skal stå uden for samarbejdet på et politikområde, som udgør den mest vigtige og presserende europæiske udfordring, samtidig med, at ja-siden slår voldsomt på tromme for opgivelse af retsforbeholdet af hensyn til et øget samarbejde.\nVed tidligere afstemninger vidste vi også mere præcist, hvad vi sagde ja eller nej til, når vi skulle tage stilling til suverænitetsafgivelser. Den 3. december beder man os udstede en blankocheck.\nOg politisk er tidspunktet for en stillingtagen ualmindelig dårlig valgt. De aktuelle problemer vedrørende flygtningestrømmene udstiller endnu en gang EU’s magtesløshed og dysfunktionalitet, og så sker det på et tidspunkt, hvor Storbritannien står for at skulle genforhandle vilkårene for sit medlemskab af EU, hvilket også kan få konsekvenser for Danmarks medlemskab.\n28. november, 2015 - 00:26\nEt "NEJ" den 3 december , vil også være mit klare svar til folkeafstemningen.\nDet eneste vores børnehavepolitikere med deres ja kampane forsøger , er at tage magten fra borgerne, og i grunden også fra sig selv, med forsimplede begrundelser forsøger de at narre danskerne til at stemme ia og så er alt OK. Og det, medens alle Europærer tydeligt kan se , at det nuværende Europa ikke virker. ønsker de selvsamme politikere at overlade store dele af den danske lovgivnings proces til EU.\nNår usikkerheden er så stor og følgevirkningerne er så uoverskuelige, bør det klare svar være "NEJ",\nTidspunktet for en folkeafstemning om alle retsforbehold er simpelthen forkert valgt. Så derfor, hold hovedet koldt og stem "NEJ".\nmorten Hansen, Jørgen Steen Andersen, Benta Victoria Gunnlögsson, Bjarne Andersen, Ivan Breinholt Leth, Jacob Jensen, Anne Eriksen, Estermarie Mandelquist, Jacob Cordosa og Mads Berg anbefalede denne kommentar\n28. november, 2015 - 09:09\nJeg er rørende enig med både Ole Stig Andersen og Georg Christensen i, at vi skal stemme NEJ d. 3.12 - men godt nok af andre grunde.\nDen juridiske diskussion mellem Ole Stig Andersen og Højesteret har jeg ingen forudsætninger for at blande mig i; men for en lægmand er en Højesteretsdom altså betryggende nok.\nOle Stig Andersen taler om, at " flygtningestrømmene udstiller endnu en gang EU’s magtesløshed og dysfunktionalitet" - hvilket kun er alt for sandt.\nMen svaret er da ikke at holde sig væk fra problemområderne - det kan Danmark i øvrigt heller ikke - men at medvirke til at løse problemerne.\nAltså deltage i EU's arbejde med problemløsning - så dysfunktionel den i øvrigt måtte være.\nSå vi bør helt ophæve det lede retsforbehold - eller lade det bestå i sit fulde omfang som skamstøtte over Holger K Nielsen og dansk selvfedme.\nSå NEJ d. 3.12 - og om igen, bøvhoveder, med et forslag man kan være bekendt at stemme JA til.\nTorben Skov og Thomas Andersen anbefalede denne kommentar\n28. november, 2015 - 10:09\nEt ja er et lille skridt i den rigtige retning. Jeg vil ikke være i stue med hverken EL eller søsterpartiet DF og deres nationalromantiske holdninger. Så derfor et ja d. 3. december.\nJette M. Abildgaard, Thomas Andersen og Søren Knudsen anbefalede denne kommentar\n28. november, 2015 - 10:14\nDen lærde mand Ole Stig Andersen lykkes det at omtale EU i tredje person:\na. Som noget han ikke tilhører, hvad han jo ubestridt gør, og\nb. som et 'væsen' med en persons kvaliteter.\nDét bidrager efter min opfattelse ikke til at øge forståelsen for noget som helst.\n28. november, 2015 - 10:41\nDen med at beslutninger efter et ja KUN SKAL forelægges Folketingets Europaudvalg og ingen gang ned til åben debat i Folketingssalen er den største grund til at jeg stemmer nej.\nHvor er den megen berømt 3-delin af magten som Grundloven skulle sikre blevet af?\nEn anden ting er, at politikerne næsten kun taler om Europol, når dette spørgsmål kun er et lille hjørne af det "vi" skal stemme om.\nKnud Chr. Pedersen, Jørgen Steen Andersen, Torben Skov, Carsten Mortensen og Kurt Loftkjær anbefalede denne kommentar\n28. november, 2015 - 10:42\nSelvfølgelig udsteder man ikke en blankocheck til alle fremtidige folketingssammensætninger på et så vigtigt område som retsområdet.\nJeg er brevstemt mit nej. Høfligt, men indiskutabelt\nSkægt at 'blankocheck er det udtryk, som jo i digitaliseringstidsalderen må være en anelse forældet, er dækkende for anmodningen om et ja.\nEn blankocheck svarer nok til at udlevere sin adgangskoder til diverse app's på smartfonen. Det gør man jo ikke. Vel..?\nmorten Hansen, Michael Reves, Anders Graae, Jørgen Steen Andersen, Benta Victoria Gunnlögsson, Lilli Wendt, Vibeke Hansen, Torben Skov, Bjarne Andersen, Alan Strandbygaard, Per Meinertsen, Lars Bo Jensen, Anne Eriksen, Torben Selch, Tue Romanow, Mads Berg og Niels Duus Nielsen anbefalede denne kommentar\n28. november, 2015 - 11:15\nFølelsesbetonede tilkendegivelser synes på ny i flertal\nMå vi ikke blive præsenteret for rationelle betragtninger? Jeg ved, at det svært, da vi dagligt må høre på politikere og andre, som ikke kan overskue udfordringerne ved den kommende folkeafstemning. Personligt ønsker jeg ikke at udstede den blankocheck, som er indeholdt i afstemningsforslaget. Et andet punkt som må betragtes med bekymring er de retssikkerhedsmæssige problemer, som knytter sig til de 22 retsakter.\nMan kan blive klogere at bruge 2,5 time på Europaudvalgets høring, hvor række personer med professionel indsigt i jura prøver at vurdere afstemningsforslaget. Hvis man er oprigtigt interesseret, er det lige spændende som en thrillerflim.\nSe evt. http://www.ft.dk/webtv/video/20151/euu/tv.3013.aspx?as=1#player\nTorben Skov, Carsten Mortensen, Niels Duus Nielsen og Dorte Sørensen anbefalede denne kommentar\n28. november, 2015 - 11:18\nDer var desværre en kopieringsfejl i mit indlæg. Jeg prøver igen.\n28. november, 2015 - 11:32\nHar Jørgen M. Mollerup slet ikke lagt mærke til, at der i "NEJ stuen" er mange, som ikke er medlemmer af EL og DF?\nChristian Harder, Benta Victoria Gunnlögsson, Janus Agerbo, Torben Skov, Bjarne Andersen, Marianne Christensen og Mads Berg anbefalede denne kommentar\n28. november, 2015 - 11:45\nJa, så skal danskerne snydes - igen ...\nJørgen Madsen anbefalede denne kommentar\n28. november, 2015 - 11:57\nBemærkelsesværdige (om end sene) erkendelser af den gamle ja-siger.\nCarsten Mortensen og Jens Jørn Pedersen anbefalede denne kommentar\n28. november, 2015 - 12:45\nEfter en del palaver om, at stå sammen i et positivt Europa, især i disse forfærdelig tider etc., etc. :\nhttp://jyllands-posten.dk/debat/kronik/ECE8253142/Lad-fornuften-råde/ kan man læse at:\nVores 'allesusammens' guttermand siger først det ene og så det andet.\nPYT, ordflom kan ikke ændre noget. Jeg har længe vidst, at jeg stemmer NEJ.\nMichael Reves, Jørgen Steen Andersen, Torben Skov, Carsten Mortensen, Sascha Olinsson, Helene Kristensen, Jens Jørn Pedersen, Anne Eriksen, Torben Selch og Mads Berg anbefalede denne kommentar\nNEJ fordi det er vigtigt at det er danskerne som bestemmer hvad der skal gro i deres have.\nJørgen Steen Andersen, Benta Victoria Gunnlögsson, Jens Jørn Pedersen og Anne Eriksen anbefalede denne kommentar\n29. november, 2015 - 19:00\nJeg kan desværre ikke forholde mig til hvad mine børn gerne ville have stemt, når de engang bliver voksne og stemmeberettigede. Derfor kan jeg ikke andet end stemme NEJ.\nJørgen Steen Andersen, Lars Bo Jensen og Jens Jørn Pedersen anbefalede denne kommentar\n29. november, 2015 - 19:08\nNej mod centralisering. Centralisering vil betyde, at europæiske pampere løber med "kagen".\nTak til Ole Stig Andersen for den juridiske redegørelse, som jeg havde en klar fornemmelse af.\nJeg er enig i, at vi af både juridiske og politiske grunde skal sige nej.\nOverordnet har jeg en klar fornemmelse af, at politikerne i Europa er på vej til ad den "demokratiske" vej at omdanne Europa til et nyt Sovjet, hvor det liberale og demokratiske forsvinder til fordel for et centralistisk styre (pamperstyre) i Bruxelles. Det vil ikke være til nogens fordel udenfor Bruxelles.\nI USA har de enkelte stater deres egen lovgivning, men tanker i EU er, at vi skal have en fælles lovgivning, der er udstukket/planlagt af pampervældet i Bruxelles.\nDe små lande i Norden bliver blot en form for regioner med egen bestyrelse, der skal følge lovgivningen i EU uanset hensigtsmæssigheden.\nJeg har aldrig forstået, at magtmennesker lader sig vælge til Folketinget for at få magten, for derefter at afgive magten til 25 mennesker i Bruxelles. Er det fordi de håber selv at blive en del af det.\nStem nej for at bibeholde demokratiet.\nStem ja for at afvikle demokratiet.\nAnne Eriksen, Jørgen Steen Andersen, Bjarne Andersen, Jacob Jensen og Helene Kristensen anbefalede denne kommentar\nEt fåmandsstyre er vist det, man også kalder et oligarki. Det får mig til at rette blikket mod DDR, Sovjet, Rumænien, Jugoslavien etc. etc.\nChristian Harder, Michael Reves og Jørgen Steen Andersen anbefalede denne kommentar\n29. november, 2015 - 22:21\nMorale: Selvom man skulle gå ind for mere EU, er der al mulig grund til at stemme nej.\nHvad Ja-partierne har fravalgt, er borgerretsmæssigt aldeles usympatisk.\nMan har haft vældig travlt med at sige ja til direktiver, som stiller erhvervslivet retsmæssigt langt bedre ift. almindelige borgere og andre.\nMen minimumsstandarder for almindelige menneskers retsstilling er komfortabelt fravalgt.\nKonklusion: Danmark er en korporativ stat, hvor magten er fusioneret med erhvervslivet. Det gælder også i et vist omfang i EU, som dog i modsætning til Danmark giver borgeren menneskerettigheder. Disse ønsker Dansk Folkeparti jo afskaffet. Så dette nejparti må være i et sært dilemma.\nHer er lidt klip fra EUs egne sider, som omhandler de fravalgte emner. Så kan læseren jo selv bedømme tilstanden.\na) foranstaltninger om respektfuld behandling og anerkendelse af ofre, som fører til, at personen bliver anerkendt som offer og sikret en respektfuld behandling inden for retssystemet og i samfundet generelt;\nb) beskyttelsesforanstaltninger for at forhindre at den tiltalte eller mistænkte intimiderer, gengælder eller forvolder yderligere skade under sagens opklaring og følgende retssag.\nc) støtteforanstaltninger til at yde øjeblikkelig bistand efter en forbrydelse, bestående af langsigtet fysisk og psykologisk bistand og praktisk hjælp under processen for at hjælpe ofrene til at forstå,\ndeltage og til at lindre deres smerte;\nd) Foranstaltninger til at sikre adgang for ofre til retfærdighed i vid forstand;\ne) Foranstaltninger for erstatning og genoprejsning gennem økonomisk kompensation betalt af\nstaten eller af gerningsmanden.\nDanske myndigheder vil med denne forordning skulle hjælpe danske borgere, der er involveret i en sag i et andet medlemsland, at ansøge om retshjælp og fri proces efter reglerne dér. Myndighederne skal hjælpe med at sende ansøgningen videre til den relevante myndighed i medlemslandet, hvor sagen behandles.\n(Det kan vi jo ikke have i politistaten Danmark)\nerik winberg, Anne Eriksen, Jørgen Steen Andersen, Janus Agerbo, Carsten Mortensen og Niels Duus Nielsen anbefalede denne kommentar\n29. november, 2015 - 22:34\nJeg synes jo nok, at danskerne for tiden ikke selv kan finde ud af at føre en anstændig flygtningepolitik og at det nok ville være i vores bedste interesse, at nogen klogere tog over og ligesom viste vejen. Men så igen, så er det jo dejligt, selv at bestemme, selvom det ikke altid er det rigtige vi får bestemt og der er jo valg en gang imellem, så vi har muligheden for at skille os af med de værste bøver. Jo mere magt vi henlægger til EU jo mindre bestemmer vi selv. Jo mere EU jo længere bliver der mellem politikerne og befolkningen. Det er rigtig usundt for politikere at kunne trække sig fra tilbage fra pøblen og sidde deroppe og pære i myretuen med en pind. Alt for ofte fristes de til at pisse på den, særligt dem der ikke selv skal sidde i stanken. Jo mere Eu jo mere fjerner politikerne sig fra den virkelige verden og jo dummere beslutninger træffer de. Når man ikke selv sidder i båden, hvad gør det så at den rokker. Jeg tror det bliver et nej tak, men ellers tak for mit vedkommende. Politikerne skal leve med konsekvenserne af deres beslutninger, lige som vi andre skal.\n29. november, 2015 - 22:35\nIsær transnationale politi samarbejde i Europa meget bekymrende. Der er ikke demokratisk kontrol med transnationale politi samarbejde. Der udvikles terror metoder mod civile som værste diktatorer vil kigge med stor misundelse.\nDanmark deltager meget aktivt af udvikling af farlige teknologiske våben som kan betegnes som tortur redskaber.\nTransnationale samarbejde indenfor politi og efterretningsvirksomhed skal under demokratisk kontrol.\nDer er meget tætte samarbejde mellem diverse politienheder i Europa. Og den teknologi som anvendes i Rumænien, Polen, Tyskland, Frankrig, Danmark osv. er fuldstændig identisk.\nDet er ikke kun retsområdet som giver bekymringer. Europæiske politi samarbejde er i færd med at udvikle antidemokratiske tortur metoder som det nye teknologi giver muligheder for.\n30. november, 2015 - 00:42\nUnder alle omstændigheder er lovjunglen så kompliceret og uigennemsigtig, at jeg stemmer nej. Jeg har en meget, meget dårlig fornemmelse i maven. Meget dårlig.\nDet skyldes sikkert, at jeg nu er så gammel, og har set hvordan tingene forandrer sig, at jeg ved dette 'ja' som de lefler for indeholder en allerhelvedes masse skrevet med småt, som ingen har en jordisk chance for at gennemskue. Jeg er TRÆT af at blive kørt rundt med.\nOg som parentes bemærket, så kan jeg ikke længere se det smarte i at udvide det medlemskab vi har. Tværtom mener jeg det er på tide at vende om igen, og køre lidt tilbage ad vejen. Det kunne jo være vi fandt vort fællesskab og kultur igen. Måske finder jeg Danmark igen, hvis jeg sænker farten og ser hvad jeg kører forbi.\nLige nu føler jeg mig som kørt over af en damptromle. Jeg føler mig mast til ukendelighed.\nNanna Wulff M., Tino Rozzo, Laurids Hedaa, Jørgen Steen Andersen, Helene Kristensen, Torben Skov, Carsten Mortensen, Bjarne Andersen og Thomas Toft anbefalede denne kommentar\n30. november, 2015 - 07:22\nDet begynder at virke som om, hver enkelt nej-siger har sine egne årsager til beslutningen. Men desværre en underlig protest. I stemmer nej på grund af ting, der er den aktuelle afstemning uvedkommen. Ligesom mange køber DF's præmis om, at Lars Løkkes forbrug af undertøj sætter ham ude af stand til at tage en politisk beslutning. Iøvrigt den mest nedrige form for kampagne, jeg har oplevet. Hvordan vil DF forklarer, at de satte en politiker på statsministertaburetten, de ikke stolede på? Jeg beder så også lige om at få forklaret af DF i hvilken rækkefølge deres forskellige forslag skal forsøges. Som udgangspunks SKAL der jo ske noget aktivt efter et nej, og DF har foreløbeg ønsket sig den engelske model, den norske model, parallelaftaler samt forskellige forslag om en begrænset del af retsakterne. EL har trods alt seriøse grunde til deres nej, men hvem pokker er det, der stoler så fast på et parti, der påstår, de har alle løsninger, men ikke udsteder garantier. Til gengæld har vi ikke svært ved at tro, at ja-partierne life pludselig alle på en gang vender 180 grader på deres standpunkter, for derefter alle sammen "hen over midten" vil risikere al politisk anstændighed og snigløbe vælgerne. Helt ærligt, kan I slet ikke høre, det lyder for vanvittigt.\nPersonligt mener jeg ikke, det er denne gang, vi skal stemme nej. Jeg mener, vi skal lytte lidt til de politikere, der faktisk har arbejdet med stoffet på regeringsplan.\nOg skal det være et protestvalg, stemmer jeg helt sikkert ja, for min stemme skal ikke støtte en uansvarlig partiformand, der fuldt bevidst sår mistillid til folkestyret. Det er for mig et angreb på demokratiet.\n30. november, 2015 - 08:00\nVibeke Hansen, vi er blevet snigløbet ved de sidste 3 folketingsvalg, man har smidt al politisk anstændighed over bord for at tækkes det erhvervsliv, der har betalt valgkampen for stort set alle i folketinget. Så at kalde borgernes tanker om bortkommet anstændighed for vanvid er nok lidt langt ude.\nJa, jeg har min egen mening om jeg skal stemme ja eller nej, og det er vel egentlig det der er meningen med en folkeafstemning - at folket stemmer efter deres overbevisning og ikke pisker afsted i et eller andet partis ærinde.\nJeg stemmer Nej, ikke for at støtte en eller anden partiformand, men for at beskytte danskerne mod flere overgreb. At udnævne nejsigerne til uuddannede DF'ere er en dum dum taktik, som desværre både er brugt af ja-politikerne og pressen. Men vi er mange nejsigere der hverken er DF eller EL-vælgere, så at putte os i en eller anden parti-kasse er at lukke øjnene for virkeligheden og nok også at skyde sig selv i fødderne, for danskerne bryder sig generelt ikke om at blive manipuleret og puttet i kasser. Det er muligt, at politikerne har arbejdet med stoffet på regeringsplan, men hvorfor så ikke komme med seriøse oplysninger i stedet for at pisse på folks intelligens og udnævne nejsigere til fortalere for pædofili og menneskehandel. Det er for dumt og for lavt. At diverse reklamer og udsagn om Europol heller ikke holder vand, er også foragt for vælgerne.\nFor øvrigt har det gennem årene vist sig, at garantier ikke var noget som helst værd, så at partier og politikere som f.eks. Løkke der lover til solen brænder ud, tror at vælgerne tror garantier garanterer noget, er naivt. Det er bare den sædvanlige manipulation, som man tror vælgerne er dumme nok til at tro på.\nNanna Wulff M., Kristian Jensen, Alan Strandbygaard, Anders Graae, Jørgen Steen Andersen og Janus Agerbo anbefalede denne kommentar\n30. november, 2015 - 08:29\nDet bør naturligvis være et 'nej' på torsdag, men det skal såmænd nok blive et 'ja'. For med oversimplificerede budskaber så som 'Hjælp politiet. Stem ja' har ja-siden vel allerede sejren i hus.\n30. november, 2015 - 08:50\nHelene Kristensen. Som udgangspunkt synes jeg, at når man siger nej, er det mindste, man kan byde vælgerne, en realistisk løsning. Et nej, vil jo ikke bare komme til at stå, der vil arbejdet først for alvor begynde, og jeg er temmelig usikker på, om vi vælgere kan stole mere på de resultater.\nEn anden ting er, at EU er en ung institution, og man forventede forhåbentlig ikke, at reglerne fra 1972 skulle være skudsikre og stå til evig tid. Alle medlemslande har kritik af det samlede projekt. Ja, men så må de vel sætte sig til forhandlingsbordet igen. Faktisk er de godt igang med at nedlægge den sociale union. Jeg mangler i den grad at få et regnestykke fra nej-siden, hvori det anskueliggøres, at vi havde klaret os bedre som suverænstat. Argumentet er altid som også dit eget, at der begåes overgreb mod os. Hvad er det lige, der ødelægger din hverdag. Og generelt set, hvis nu medlemslandene alle stod ved deres aftaler, og undlod at kæmpes om, hvem der fik mest retur, havde det nok været lettere, at håndtere flygtningestrømmen. Jeg mener samlet set stadig, at det bør blive et ja. Skulle der komme en situation, hvor selve medlemsskabet var på valg, ville jeg nok tænke mig lidt mere om, men det er jo netop ikke det, der er til afstemning.\n30. november, 2015 - 09:42\nNår det tilsyneladende ikke er kendt - eller i hvert fald meldt ud - hvad konsekvenserne af et ja bliver (hvad med alle de 100+ retsakter, som vi ikke stemmer hverken for eller imod på torsdag? Hvad med - som nævnt i artiklen - flytningen af lovgivende magt fra Folketinget til alle tænkelige fremtidige regeringer?) eller hvad motivationen for ja-partierne er (hvorfor kan ja-partiernes garantier ikke indskrives i lov, i stedet for kun at blive givet som løfte? Hvad er ja-partiernes vision for EU, der får dem til at tale for et ja?) så er det svært ikke at være skeptisk.\nNår der så presses på med argumenter, der antyder, at et nej vil være katastrofalt for både mænd, kvinder og børn. Når der bruges sprog som, at vi vil "omdanne retsforbeholdet til en tilvalgsordning" - fremfor det mindre misvisende, at vi vil "afskaffe retsforbeholdet til fordel for en tilvalgsordning". Når ingen tilsyneladende har andre argumenter for et ja, end "de her retsakter ville da være gode for os".\nSå er jeg ikke overbevist. Jeg er hverken EL, DF og i hvert fald ikke LA vælger, men på torsdag, der afgiver jeg alligevel et nej.\nSå lad os stemme om retsakterne hver for sig, lad os stemme om retsforbeholdet i sin helhed eller lad os afvente EU-udmelding/forandring fra UK. Uanset hvad, så lad os i det mindste få folkeafstemninger, hvor der er enighed om hvad vi egentlig skal stemme om.\nAnne Eriksen, Christian Harder, Jørgen Steen Andersen og Helene Kristensen anbefalede denne kommentar\n30. november, 2015 - 09:44\nHvad der ødelægger min hverdag. At der flyttes danske jobs til Polen m.v. med støttekroner fra EU. At der sidder pampere dernede der bruger surt tjente danske skattekroner på at yde tilskud til lufthavne der ikke bruges, til marmorbelagte busventeskure ude på bøhlandet, til et æsel som trækkes rundt i eu-lande for at fremme integration, at skovejere på det fladeste af Jylland kan få bjergbondetilskud til 4 får i plantagen, at EU misbruger de penge som vi snildt kunne bruge på dansk velfærd til alverdens absurde projekter. Så vidt jeg ved er Sweitz særdeles velkørende uden EU, det samme er Norge. Begge lande har særdeles gode aftaler med EU, så vi vil ikke stå midt i nowhere ved et nej.\nJeg forventer skam ikke at en union fra 1972 er den samme nu, ligesom jeg heller ikke forventer at danske politikeres løfter holder til efter valget d.3.12.\nDet du rent faktisk stemmer ja til, er til at slippe for nogensinde igen at skulle stemme om noget der har med EU at gøre. For fremtiden kan den til enhver tid siddende regering tage alle beslutninger - og som de læser jura på statsniveau vil der altid være en kattelem så de kan snige sig udenom. De er ikke engang ansvarlige for det juks de laver. Vi kan jo bare se på politikken i Danmark i dag, juks og dårlig gennemtænkte løsninger, der smider mennesker i tusindtal ud i det rene ingenting - hvordan pokker skal vi så have tillid til at de arbejder seriøst med EU-stof.\nDu skriver, at man ikke kan forlange løfter holder evigt, hvordan fanden, undskyld mit sprog, skal man så kunne tage sådan noget som Løkkes garanti for intet lusk - til solen brænder ud. Helt ærlig, vi er voksne mennesker, også vi nej-sigere.\nKnud Chr. Pedersen, Alan Strandbygaard, Leif Kajberg og Jørgen Steen Andersen anbefalede denne kommentar\n30. november, 2015 - 10:07\nHvad skal man stemme, hvis man, selv som EU-skeptiker, gerne så, at EU fandt en solidarisk løsning på flygtningeproblemerne, i stedet for at skubbe disse over på nogle få lande i nærområderne?\nUanset om man stemmer "ja" eller "nej", så kommer det jo ikke til at ske. EU har netop aftalt med Tyrkiet (af alle!), at de mod betaling ordner det problem (stakkels flygtninge), og derudover hytter alle landene deres eget skind. Så problemet om flygtningene bør vel dybest set holdes ude af ens stillingtagen, da det ingen forskel gør i den sammenhæng?\nOg når det problem er ude, så kan jeg ikke se, at der er tvingende grunde til at stemme "ja".\nJa-siden har med fuldt overlæg slået afstemningen op som et spørgsmål om tillid - tillid i stedet for oplysning og viden om, hvad vi egentligt stemmer om. For man har omhyggeligt undgået at oplyse befolkningen om indholdet i retsakterne, og hvad suverænitetsafgivelsen i praksis kan komme til at betyde.\nDet havde været langt bedre med en række udsendelser, hvor et udvalg af "eksperter" på området havde kunnet debattere indhold og konsekvenser indbyrdes, i stedet for de latterlige underholdningsudsendelser, hvor man bare mangler, at politikerne er placeret i en boksering, iført boksehandsker, styret af en (for det meste) åbenlyst ja-jublende "ringleader", og godt flankeret af diverse kommentatorer og spindoktorer, der råber og hepper fra sidelinien.\nHvor mange ved egentligt, hvad disse retsakter drejer sig om? Hvor mange ved, at Danmark med fuldt overlæg, som Torben Skov skriver ovenfor, har pillet de retsakter ud, som faktisk skulle forbedre de huller i retssikkerheden, som opgivelse af retsforbeholdet vil medføre i nogle situationer?\nHvorfor har man gjort det? Vist nok af økonomiske grunde (retssikkerhed vil blive for dyrt!?!!!? Men måske har man også andre grunde til at synes, at retssikkerhed ikke er så vigtig?\nAt lokke befolkningen ind i så omfattende afgivelse af suverænitet (i første omgang fra befolkningen til folketinget, derefter fra folketinget til Europaudvalget, og derfra fra Europaudvalget til EU) med argumenter i retning af, at man ikke bare skal, men ligefrem BØR have tillid til en gruppe ikke nærmere definerede politikere i al fremtid (ellers er man tydeligvis et dårligt menneske), det er mangel på respekt fra visse politikeres side overfor befolkningen, og lugter langt væk af manipulation.\nAt stille det op som "tillid" fremfor "viden" - det er dybt pinligt, og i aller højeste grad utroværdigt.\nHvor alvorligt er det ikke, hvis valgdeltagelsen ryger ned mellem 50 og 60%., som nogle forudsiger? Er det ikke et udtryk for, at utroligt mange simpelthen ikke ved, hvad de skal tro, og derved hvad de skal stemme? Uanset om det bliver et "ja" eller et "nej", kan man så med troværdigheden i behold mene, at resultatet er demokratisk funderet?\nHvis man fra ja-sidens politikere vil have et demokratisk funderet mandat, så må man i gang med at forberede en ny afstemning, hvor man tager befolkningen alvorligt, så man skriver et mere afgrænset forslag, der ikke bygger på en form for maskeret kup fra folketingets side.\nOg derefter må man føre en ordentlig, dvs. fair i forhold til både for og imod, oplysningskampagne, inden man på ny spørger befolkningen. Det ville være fremmende for den tillid, som man efterspørger, og som ikke skal misbruges til i det skjulte at flytte endnu mere magt fra bunden til toppen i både Danmark og EU.\nAnne Eriksen, Dorte Sørensen og Jørgen Steen Andersen anbefalede denne kommentar\n30. november, 2015 - 11:29\nDet er sund fornuft at afgive dansk suverænitet til det europæiske fællesskab. Vi er langt stærkere som del af et fællesskab end som suveræn.\nFolk taler som om vi taber noget hvis vi afgiver suverænitet til EU. Det er åbenlyst falsk og I ved det garanteret selv.\nDet er en måde at kultivere tvivl og frygt hos dem der ikke kan overskue spørgsmålet - og de er mange.\nDe fleste lyder som om de gentager noget de har hørt Messerschmidt sige på TV - uvidende, må man formode, om det faktum at fjolset ikke fatter en bjælde.\nNår Danmark afgiver lidt til EU; penge, suverænitet, beslutningskraft osv får vi tilbage i pose og sæk - uden undtagelse.\nDansk medlemskab af EU har været et økonomisk, politisk og kulturelt bonanza på samtlige planer, bortset fra de mest stupide nationalromantiske vildfarelser.\nProblemet ved dette valg er derfor hverken afgivelse af suverænitet eller tvivlsom retstilstand - Nej problemet at vi bedes om at tildele nogle politikere der forlængst har vist sig uansvarlige og inkompetente, muligheden for at fravælge fremtidig integration i det europæiske samarbejde.\nTilvalgsordningen er en utroligt dårlig ide. Lad os få en afstemning om samtlige forbehold så vi kan bidrage til et rigtig europæisk fællesskab. Stem blank den 3.\n30. november, 2015 - 11:58\nJeg er rørende enig med dig i, at EU er en kæmpe fordel for Danmark.\nJeg er i øvrigt for EU-medlemsskab også uden disse fordele for specifikt Danmark.\nArgumentet med EU som fredsskaber er gyldigt for mig.\nAnyway, din konklusion er gal - Vi skal stemme NEJ d. 3.12.\nOg om igen med et afstemningstema man kan være bekendt at stemme JA til.\n30. november, 2015 - 14:42\nJeg er enig og ville også ønske et valg man kunne stemme JA til.\nDet er dog min klare opfattelse at dit Nej, med stor sandsynlighed, vil blive misbrugt af anti-EU-fløjen og således ikke føre til et nyt og ordentligt valg, som man kunne have håbet, men i stedet støtte afvikling og isolation..\nDen blanke stemme kan ikke spændes for nogen sag. Det er en afvisning af de tilgængelige positioner.\n30. november, 2015 - 15:22\nJeg er ikke sikker på, at EU er en fordel for Danmark generelt!\n30. november, 2015 - 15:54\nJeg stemmer nej af mange grunde. En af de vigtigere årsager er, at jeg ikke vil fjerne muligheden for vore kommende generationer at bestemme over dansk lov og ret. Vi sagde (lidt fodslæbende) nej til at afvikle Danmark i 40-erne. Jeg ser ikke anderledes på spørgsmålet i dag. Hvis det koster vores selvbestemmelse at deltage i Europol samarbejdet, er tilbuddet ganske uinteressant. Hvem er det egentlig, som ønsker at gøre samarbejdet overstatsligt, og hvorfor ?\nStem på torsdag. Vælger du sofaen eller den blanke stemme, tæller den som ja. Derfor mød op og stem nej til musefældeafstemningen.\nAnne Eriksen, Troels Larsen, Alan Strandbygaard og Anne-Marie Krogsbøll anbefalede denne kommentar\n01. december, 2015 - 08:31\nJo man kan jo godt forstå sådan fra et fagligt synspunkt at politikerne gerne vil have deres arbejde er nemt og vellønnet og lidt ansvarsfrit og fri om søndagen ....\n.. , men som arbejdsgiver må jeg sige nej.. måske man kan finde ud af noget, men sådan implicit lige osse stemme for ikke at skulle blande mig igen det kan jeg naturligvis ikke.\n01. december, 2015 - 17:23\n[…] “på stemmesedlen skal stå:\n"Forslag til lov om omdannelse af retsforbeholdet til en tilvalgsordning’. "\nEfterfulgt af to bokse, hvor man kan sætte kryds ved ja eller nej.\nEnd ikke stillet som et spørgsmål. Jeg måbede i flere minutter da jeg så en kopy af stemmesedlen.\n01. december, 2015 - 17:29\nEnig, Nanna - det er vist ikke meningen, at befolkningen skal vide, hvad vi stemmer om.\nDet er græske tilstande.\n01. december, 2015 - 18:05\nJa, Anne-Marie, enten er politkere og embedsmænd helt ude, hvor de ikke selv ved hvad de laver og er ikke i stands til at lave en forståelig stemmeseddel, eller også er det et helt bevidst mål at forvirre vælgerne.\nHvad ellers kan det være?\nAnne Eriksen, Niels Duus Nielsen og Anne-Marie Krogsbøll anbefalede denne kommentar\n01. december, 2015 - 20:42\nEr vældig tilfreds med det store blyantskryds, jeg fik placeret i "NEJ" kolonnen den anden dag på biblioteket! (jeg tror faktisk, at det er den mest simple stemmeseddel, der længe er set).\nNu har alle plæderet for, at vi skal redde velfærdssamfundet i flere år - og hvad er sket - man prøver det modsatte.\nSå det med tilliden kan jeg ikke rigtig bruge til noget...


Vi lever op til de høje markedsføringsstandarder | Mars, Incorporated\nVi lever op til de høje markedsføringsstandarder\nVi hjælper mennesker med at leve et sundere og lykkeligere liv\nMed mange velkendte brands over hele verden tager vi ansvarlig markedsføring seriøst. Vi overholder Mars Marketingkodeks, som fremsætter tydelige oplysninger og fremmer hensigtsmæssig brug af vores produkter og tjenester.\nFaktisk har vi sat os mål for at overholde mere end 95 % af standarderne inden for medieindhold og mere end 97 % af standarderne inden for medieplacering. Vi er stolte af at have overgået begge mål i 2017.\nResponsible Marketing Governance Report er Mars' første årlige ledelsesrapport, der følger vores fremskridt i implementeringen af det globale Mars Marketingkodeks for Human Food. Den indeholder flere detaljer om vores indgangsvinkel til styring af kodekset, vores indledende succes samt ting, der kan forbedres. Vi drives af resultaterne fra 2017, som kun vil hjælpe os med at forbedre vores ansvarlige markedsføring. Derudover håber vi på, at offentliggørelsen af vores resultater kan tjene som grundlag for yderligere ansvarlighed i markedsføring på tværs af branchen.\nVORES ANSVARLIGE MARKEDSFØRINGSHANDLINGSPLAN OG FREMSKRIDT\nVi var en af de første virksomheder til at lancere et kodeks for ansvarlig markedsføring tilbage i 2007, som gjaldt for al markedsføring inden for fødevarer (til mennesker) og omfattede mange forpligtelser såsom:\nIngen reklame rettet mod børn under 12 år (eller 13 år for digital kommunikation) og formidling af oplysninger til forældre, der er nødvendige for dem for at kunne træffe sunde beslutninger for deres børn.\nIngen brug af kendte personer eller licensbeskyttede karakterer, der appellerer til børn under 12 år. I M&M’S® Character Guidelines rettes karakterernes handlinger og tale mod et ældre publikum, og vi lægger vægt på deres voksne personligheder.\nVisning af vejledende dagligt kalorieindtag (eller tilsvarende mærkat) på forsiden og bagsiden af emballagen. Vi er stolte over at være en af de første globale føde- og drikkevarevirksomheder til at give vejledning om, hvor ofte vores mere nydelsesbaserede produkter bør indtages.\nBegrænsning af chokolade og konfekture i enkeltportionsemballage til maks. 250 kalorier. Dette hjælper forbrugere med at foretage ansvarlige valg, især nu hvor vi er i gang med at lancere mere portionsemballage med plads til endnu færre kalorier.\nMed et stærkt engagement inden for ansvarlig markedsføring giver vi i dag forbrugerne de oplysninger, de har brug for, for at træffe sunde valg for en bedre fremtid.


Naturfølelse - Mentale landskaber\nKirsten Klein: Vintermåne. 1997\ntil den 17. maj 2020 Naturfølelse - Mentale landskaber\nJohn Olsen, Inge Lise Westman og Kirsten Klein afspejler i deres værker en spiritualitet, hvor naturen er besjælet af en kraft, der ligger udover den almindelige menneskelige forståelse.\nI Holstebro Kunstmuseums samling udgør John Olsen (f. 1938), Inge Lise Westman (f. 1945) og Kirsten Klein (f. 1945) en særskilt gruppe kunstnere. Fælles for dem er, at deres arbejdsmetoder og motivverdener grunder i en dyb fortrolighed og sammenhængsfølelse med naturen, der bliver et udtryk for såvel ydre som 'indre' landskaber. – Naturinspiration og mentalt udtryk i lige mål.\nDenne gruppe kunstnere er også fælles om en vis melankoli i udtrykket, der er næret af årstidernes skiften mellem forårets fødsel, sommerens vækst, efterårets høst og vinterens død. En tydelig cyklus, der hele tiden minder om tilværelsens uundgåelige ophør. Melankolien sættes ofte i forbindelse med en nordeuropæisk tradition, der for dansk kunsts vedkommende har aner tilbage til tiden omkring 1850, hvor den romantiske følelse for naturen får billedligt udtryk.\nI forlængelse heraf forsøger John Olsen, Inge Lise Westman og Kirsten Klein i deres værker at afspejle en spiritualitet, hvor naturen er besjælet af en kraft, der ligger udover den almindelige menneskelige forståelse. Gennem værkerne søger kunstnerne således at nærme sig naturens og dermed livets mysterium.\nMed sine poetisk besjælede landskabsbilleder lægger Kirsten Klein sig i forlængelse af tidligere naturromantiske strømninger. Tematisk behandler hun ofte forholdet mellem nærhed og distance, ude og hjemme. Og med stor fototeknisk formåen evner hun i kraft af voldsomme kontrastvirkninger at indfange lysets og årstidernes vekslen.\nLængselsfuldhed og vemod præger en del af Kirsten Kleins scenerier. Anderledes forholder det sig hos Inge Lise Westman, der snarere fordyber sig i naturens enkeltheder og dramatiske monumentalitet. Westmans fortættede malerier har både mikro- og makrokosmisk karakter, således at de kan alludere til dønninger på havoverfladen og fjerne stjernetåger på én og samme tid.\n'Tingfinderen' John Olsens usentimentale forgængelighedsæstetik fungerer på tilsvarende vis som en understregning af naturens almene mangfoldighed. Helt afgørende er det imidlertid, at Olsens ophobninger af indtørrerede kadavere, knogler og forsteninger er stillet i et nært forhold til civilisationens efterladenskaber i form af menneskeskabte ting som metal og plast.\nDer optræder ingen staffagefigurer hos hverken Klein, Westman eller Olsen. Naturen er i sig selv et stemningsbærende mål og middel. Og selv om der på ingen måde er løftede pegfingre i deres kunst, kommer man som beskuer let til at tænke på menneskets ofte respektløse forhold til naturen. – Hvordan vil fremtiden forme sig på Jorden set i lyset af ressorceknaphed og eksplosiv befolkningsvækst?


Dashcam Bilkamera DVR Nextbase 612GW - Bakkamera - thansen.dk\nDashcam Bilkamera DVR Nextbase 612GW\nNextbase 612GW er den første af sin slags til at tilbyde Ultra HD 4K opløsning, hvilket giver den bedste optagelse og uovertruffen billedekvalitet.\nDen bruger et innovativt polariserings filter til at reducere blænding og refleksioner, mens den optager med en 150 graders bred synsvinkel for at fange hele vejen forude. 612GW bruger også den nyeste Sony Exmor R CMOS sensor for forbedret billedekvalitet og klarhed.\nEn anden fantastisk funktion er den helt nye Replay 3-software med fuld redigeringskapacitet for nemt at redigere og dele videofiler på PC/Mac.\nMed en front i børstet aluminium, 7-lags glas linse, ultrabred synsvinkel er Nextbase GW612 branchens bedste kamera og er beregnet til bilister, som kun mener at det bedste er godt nok.\nNextbase 612GW kamera\nClick & Go GPS-drevet magnetisk holder\nSelvklæbende montering til forruden\n4 m størmkabel til cigarettænderstik\n1,2 m USB mini kabel\n1440p optagelse ved 30fps og 1080p ved 60fps\nBørstet aluminiumsfront med bagmonteret 3" LCD-berøringsskærm\nNyeste Sony Exmor R CMOS sensor\n7-lags glas linse\nSmartphone App (Android & iSO)\nIndbygget backup batteri, som giver strøm i op til 15min\nParking mondus og G-sensor\nBredde: 9,7 cm Højde: 5,9 cm Dybde: 4,2


Man chat applikationen er kun lavet til homoseksuelle gutter, der ønsker at chatte med hinanden. Denne applikation giver mulighed for chat, video deling, lyd deling, gruppe chat at kommunikere med hinanden. Denne app er nyttig mest i udlandet lande. Brugeren kan også se den anden brugers profil. De kan redigere eller ændre deres profilbillede og information. Denne app giver nem kommunikation med homoseksuelle brugere.


Investorer presser Danske Bank til omfattende oprydning - InsideBusiness ;\nEn stor oprydning er i al hemmelighed skudt i gang i toppen af Danske Bank efter pres fra store investorer som Mærsk og ATP. Headhunteren Spencer Stuart er i fuld gang med at lede efter nye kandidater til bankens bestyrelse, og flere investorer peger på Jens Due Olsen som formand. Topchef er stadig et åbent spørgsmål, selv om én profil skiller sig positivt ud.\nFlere af landets største investorer lægger nu et tungt pres på Danske Bank og kræver omfattende ændringer. Det indebærer, at formand Ole Andersen ligner en færdig mand i spidsen for Danske Banks bestyrelse.\nIfølge InsideBusiness’ oplysninger er det flere af bankens største investorer med A.P. Møller Holding og ATP i spidsen samt en række andre pensionskasser, der har sat sig for at sætte skub i en omfattende oprydning i bankens øverste luftlag. Flere af investorerne, herunder især ATP og Mærsk-pengetanken, er netop nu i tæt dialog med bestyrelsen i Danske Bank, og de ser blandt andet meget gerne, at den tidligere EQT-chef overlader formandstaburetten i landets største bank til en ny kandidat senest ved bankens generalforsamling til foråret.\nSamtidig har Danske Bank i tæt dialog med flere investorer netop hyret det velestimerede headhunterfirmaet Spencer Stuart til at gennemgå den samlede bestyrelse for at komme med et bud på, om der er brug for nye ansigter, der kan være med til at trække Danske Bank ud af den afgrundsdybe krise, som banken nu befinder sig i. Samtidig skal man vurdere, om der blandt de nuværende medlemmer er en person, der kan overtage formandsposten til næste forår.\nSelv har Ole Andersen meldt ud, at han gerne trækker sig ved den kommende generalforsamling.\nAllerede nu står det imidlertid klart, at flere af de store hjemlige investorer, herunder flere pensionskasser, anser bankens nuværende bestyrelsesmedlem Jens Due Olsen for at være oplagt til at overtage posten efter Ole Andersen.\nOle Andersens rolle er udspillet\nHos ATP ønsker man på nuværende tidspunkt ikke at uddybe pensionskassens holdning til Danske Bank, men man understreger imidlertid, at man er i tæt dialog med banken.\n”Vi har en direkte dialog med Danske Bank. På den baggrund har vi for nærværende ikke nogen yderligere kommentarer til sagen.”\nUdskiftningen af Ole Andersen og den omfattende gennemgang af bankens bestyrelse, som flere investorer opfatter som nødvendig, skal ifølge InsideBusiness oplysninger ses som første skridt i forsøget på igen at sikre stabilitet i toppen af landets største bank.\nFlere af de investorer, InsideBusiness har talt, med understreger således, at de anser Ole Andersens rolle i banken for at være udspillet.\n”Vi mener fortsat, at det er mest forsvarligt for Danske Bank, investorerne og det omgivende samfund, at Ole Andersen tager ansvar for at få ført banken gennem denne overgangsperiode frem mod næste ordinære generalforsamling, og at han derefter giver pladsen videre til en ny formand, der kan fortsætte arbejdet med at genoprette tilliden fra kunderne, investorerne, politikerne og i det hele taget omgivelserne,” lyder det fra investeringsdirektør Michael Nellemann fra PKA.\nFlere andre af de pensionskasser, InsideBusiness har talt med, ønsker ikke at svare direkte på, hvorvidt de fortsat har tiltro til Ole Andersen, eller om han overhovedet er den rette mand til at stå i spidsen for at finde bankens kommende topchef efter fadæsen med Jacob Aarup-Andersen, der for nylig blev underkendt af Finanstilsynet.\n”En ny direktør vil naturligvis gerne ansættes af den formand, han også kommer til at arbejde sammen med. Ole Andersen kan fortsætte som formand, men det vil være en fordel at lave en ny nomineringskomité, som Ole Andersen ikke er en del af, og som har til opgave at håndtere opgaven,” forklarer en af landets store investorer til InsideBusiness.\nHos PKA mener man dog fortsat, det er mest forsvarligt, hvis det bliver den tidligere EQT-chef, der står i spidsen for jagten efter en ny topchef i Danske Bank.\n”Der er ingen tvivl om, at det har været et uskønt forløb, siden Danske Bank præsenterede sin rapport om hvidvaskningen i Estland – senest med nyheden om, at bestyrelsens kandidat ikke kan blive godkendt af tilsynet. I den sårbare position, banken befinder sig i, mener vi dog, at det er mest forsvarligt for alle interessenter i Danske Bank, at formandskabet står for at finde en ny CEO. Men der er behov for, at der hurtigt bliver fundet en god, permanent løsning på ledelsen af banken,” lyder det fra Michael Nellemann.\nI MP Pension peger direktør Jens Munch Holst på, at man mener processen i forbindelse med rekrutteringen af ny topchef i Danske Bank langtfra har været ideel. Han hæfter sig samtidig ved, at man forventer, at Ole Andersen inden længe vil forlade Danske Bank.\n”Når banken er tilbage på sporet, er det vores forståelse, at Ole Andersen vil træde tilbage. I sidste ende er det dog op til generalforsamlingen, om den har tillid til bestyrelsen og formanden. Vi er overbevist om, at hvidvasksagen bliver et vigtigt tema på den næste generalforsamling, og MP deltager og stemmer naturligvis,” siger Jens Munch Holst.\nMærsk vågner op\nAt der nu for alvor er kommet skred i tingene i Danske Bank, skyldes ifølge investorer, at alvoren efterhånden er gået op for storaktionæren A.P. Møller Holding, der set med manges øjne har været alt for passiv alt for længe. Det gælder også på Christiansborg, hvor flere politikere, herunder Enhedslistens Pelle Dragsted, har den holdning, at Mærsk ikke har levet op til sit ansvar som storaktionær.\n”Som storaktionær med så markant indflydelse i Danske Bank har Mærsk en særlig forpligtelse til at gøre sin indflydelse gældende. Det virker slet ikke, som om man har gjort det, og derfor har man indtil videre svigtet,” lyder meldingen fra partiets finansordfører.\nBag kulisserne har man på Esplanaden dog indtaget en langt mere aktiv rolle, og ansættelsen af Spencer Stuart til at styrke Danske Banks-bestyrelse sker ifølge InsideBusiness’ oplysninger i tæt samarbejde med netop Mærsk-pengetanken.\nNår flere investorer peger på Jens Due Olsen som en oplagt formand i Danske Bank, skyldes det blandt andet, at den erfarne erhvervsmand ganske vist allerede sidder i Danske Bank-bestyrelsen, men han har dog kun været med siden foråret. Dermed lyder vurderingen, at Due Olesen ikke er plettet af den omfattende hvidvaskskandale i Estland samt håndteringen heraf.\nSamtidig peger flere investorer på, at Jens Due Olsen, der i mange år har været en af kapitalfondenes foretrukne bestyrelsesmedlemmer, blandt andet har erfaring fra den finansielle sektor både via posten i Danske Bank samt ikke mindst PFA.\nI forbindelse med sidstnævnte var den tidligere finansdirektør i GN oprindelig kørt i stilling til at overtage formandsposten i pensionsgiganten efter urolighederne efter topchef Henrik Heidebys exit. Så langt nåede Due Olsen imidlertid ikke, da interne magtkampe i baglandet spændte ben for Due Olsens formandsdrømme, og kort efter forlod han PFA, og Torben Dalby indtog formandsposten i PFA.\nTopchef stadig et åbent spørgsmål\nMens arbejdet med at rydde op og styrke bestyrelsen i Danske Banks bestyrelse er i fuld gang bag lukkede døre, står hjørnekontoret i banken stadig gabende tomt. Der er ingen oplagte interne kandidater, og med Finanstilsynets afvisning af Jacob Aarup-Andersen er der sat en tyk streg under, at Danske Banks kommende topchef skal have en solid bankerfaring med i bagagen.\nSamtidig peger flere af de tunge investorer på, at det er helt essentielt, at landets største bank får en topchef, der kan genskabe tilliden over for myndigheder og politikere.\nMed de kriterier in mente er kandidatlisten som tidligere beskrevet i InsideBusiness faretruende kort. Et navn, der dog gang på gang dukker op blandt især flere af de store pensionskasser, er Nykredits Michael Rasmussen.\nHoldningen er, at man med den tidligere Nordea-mand har en kandidat, der uden problemer vil kunne leve op til tilsynets krav og samtidig kan reetablere dialogen med Christiansborg. Eneste udfordring har ifølge flere investorer været, hvor længe Nykredit vil holde fast på sin topchef.\n”Vi er af den opfattelse, at man fra Finanstilsynets side vil være med til at sikre, at landets største bank ikke står uden topchef alt for længe. Derfor forventer vi også, at tilsynet om nødvendigt vil gøre alt for at sikre, at en ny kandidat kan begynde så hurtigt som muligt,” forklarer en investor til InsideBusiness.\nFormand åben for exit\nAllerede da Thomas Borgen stoppede som direktør i Danske Bank i forbindelse med bankens præsentation af den længe ventede rapport om den omfattende hvidvaskskandale, understregede Ole Andersen, at han ikke mente, det var det rette tidspunkt at stoppe på.\n”Det er et spørgsmål, som jeg har overvejet meget nøje. Når jeg vælger ikke at gå, er det en afvejning af, hvad der tjener banken bedst. Man kan argumentere for, at det tjener banken bedst, at jeg påtager mig et institutionelt ansvar og udtræder af bestyrelsen. På den anden side er det ikke ideelt, at formand og CEO går samtidig. Den samlede bestyrelse har anmodet mig om at blive og håndtere de vigtige opgaver, der ligger foran os, og derfor har jeg valgt ikke at fratræde,” forklarede den udskældte formand på pressemødet.\nFlere kilder peger dog på, at Ole Andersen internt længe har virket slidt af de mange udfordringer i Danske Bank. Derfor vil det sandsynligvis ikke være en stor ulykke for den hovedrige erhvervsmand, hvis han skal trække sig fra posten i Danske Bank.\nMæglere går til angreb på omstridt prismodel i forsikringsbranchen\nTryg og Gjensidige lægger sig ud med forsikringsmæglerne via deres omstridte prismodel, hvor de hvert år kan hæve prisen for kunder med op til 5 procent ud over indeks.


Nouméa - bådleje - yacht charter - både til leje\nBådtype ----------------------- Sejlbåde - alle - Yachts - Kæmpe yachts (sejl) - Sejlkatamaraner - Sejltrimaraner - Motorsejlere - Fladbåde - Traditionelle sejlbåde Motorbåde - alle - Motor yachts - Kæmpe yachts (motor) - Husbåde - Husbåde - flydende huse - Motorkatamaraner Gummibåde/RIB Jetski Lejeland ----------------------- Albanien Amerikanske Jomfruøer Anguilla Antigua og Barbuda Australien Bahamas Barbados Belgien Belize Britiske Jomfruøer Canada Caymanøerne Cuba Danmark Ecuador Egypten Estland Fiji Finland Forenede Arabiske Emirater Frankrig Fransk Polynesien Gibraltar Grenada Grækenland Guadeloupe Holland Honduras Indonesien Irland Isle of Man Israel Italien Kap Verde Kroatien Letland Liechtenstein Litauen Luxembourg Malaysia Maldiverne Malta Martinique Mexico Monaco Montenegro Nederlandske Antiller New Zealand Norge Ny Kaledonien Panama Polen Portugal Puerto Rico Saint Kitts og Nevis Saint Lucia Saint Vincent og Grenadinerne Saint-Barthélemy Saint-Martin Schweiz Seychellerne Singapore Sint Maarten Slovakiet Slovenien Spanien Storbritannien Sverige Thailand Tonga Trinidad og Tobago Tunesien Turks- og Caicosøerne Tyrkiet Tyskland Ungarn USA Østrig Lejeområde ----------------------- Sydlige Stillehav - Koralhavet - Oceanien Trailer - på trailer Havn ----------------------- Nouméa\nKunne du tænke dig at leje en billig motor yacht, yacht eller husbåd til din næste sejlerferie i Nouméa? Velkommen til Happycharter, din internet portal for bådleje og yacht charter. Vores yacht charter databse tilbyder følgende charter både og yachts til leje i Nouméa:\n1 båd til leje i Nouméa\nDin søgning: Ny Kaledonien + Nouméa\ncharterområde: Koralhavet, Oceanien\nTilbyder du yacht charter og bådleje i Nouméa? Kunne du tænke dig at have en præsentation af dine charterbåde og yachts med os? Tilmeld dig her som et bådudlejningsfirma og tilføj dine sejlbåde, motorbåde eller katamaraner til vores yacht charter databse.


First World Testdrive Peugeot 2008 Grip Control EAT6 - Biltest - Prøvekørsel - Bilanmeldelse - test - anmeldelse - testkørsel - hvilken bil – online – bil magasin - realistiske forbrugstal\nPeugeot i SUV-offensiv – med realistiske forbrugstal\nAf Søren Clauding – 21. maj 2016\nI 2012 blev der solgt 200.000 kompakte SUV’er i Europa. I 2015 var tallet steget til 1 million. Et klart signal fra markedet om, at den biltype er populær. Alene den kompakte SUV/Crossover, Peugeot 2008, som kom på markedet første gang i 2013, blev der i fjor solgt 231.000 eksemplarer af på verdensplan og ser vi isoleret på det danske marked, er salget af SUV’er generelt blevet 6-doblet over de sidste fire år.\nAlle tendenser er dermed meget tydelige, Peugeot er absolut ikke ene på markedet, der kommer flere og flere konkurrenter til og den konkurrence har den franske bilfabrik tænkt sig at modstå ved, at gennemføre en regulær offensiv over de næste 12 måneder. I den periode vil man lancere fem nye SUV’er/crossovere, et par af dem eksisterer allerede og et par nye, som man endnu ikke har løftet sløret for, som derigennem opfylder målsætningen.\nOpdateret Peugeot 2008\nDen første af de nye – eller fornyede – biler er netop den kompakte Peugeot 2008. Den har været en kolossal succes siden lanceringen og nu har Peugeot fornyet den på en række områder, ikke mindst visuelt. Men også i teknisk forstand er bilen blevet opgraderet, bl.a. vil det geniale ”Grip Control” system nu også kunne fås i kombination med automatgear.\nDen opdaterede 2008 havde verdenspremiere på Genève Motor Show i begyndelsen af marts, og nu var tiden så inde til at præsentere bilen ”in action” ved de første internationale prøvekørsler, som fandt sted på vejene omkring Valencia i Spanien.\nVed samme lejlighed benyttede Peugeot også anledningen til at præsentere de første resultater af koncernens arbejde for at oplyse realistiske brændstofforbrugstal fra ”det virkelige liv”.\nPeugeot og PSA koncernen, som jo også inkluderer Citroën og eksklusivmærket DS, har i de seneste år gjort en stor indsats for at reducere forureningen fra bilernes udstødning og at gøre det, uden at gå på kompromis med brændstofforbruget og dermed udledningen af CO2. Alle fabrikkens dieselmotorer er nu baseret på den såkaldte AdBlue teknologi, som ikke bare indebærer, at de seneste Euro 6 normer for forurening fra bilers udstødning overholdes, men også, at de i det store hele helt borteliminere ikke mindst de for nærmiljøet så skadelige kvælstofilter.\nBehovet for realistiske forbrugstal fik især international bevågenhed som konsekvens af VW-skandalen, der eskalerede sidste efterår, hvor offentligheden blev bekendt med situationen. I stedet for at afvente en EU-beslutning om at iværksætte endnu en EU-norm, som man måske ville have det svært med, besluttede PSA at tage tingene i egen hånd. Man ønskede også, hurtigt at komme frem med brugbare resultater, og det er så det, der sker nu.\n2008 motorer testet i det virkelige liv\nSammen med de anerkendte franske organisationer, Transport & Environment og Bureau Veritas har Peugeot prøvekørt 2008 modellen under realistiske kørselsforhold og fabrikken offentliggjorde i Valencia måleresultaterne for fire forskellige motorer. Der er ikke bare tale om, at man har gennemført en mere virkelighedsrigtig kørecyklus end den officielle prøvebænks-baserede EU-cyklus, som bilfabrikkerne hidtil har fulgt. Man har også tilpasset den det typiske kørselsmønster hos ejere og brugere af bilen med forskellige motortyper.\nEksempelvis har man fastslået, at 2008 modellen med benzinmotorer i højere grad anvendes til bykørsel end dieselvarianterne og derfor har en større del af dataindsamlingen af 2008 med benzinmotorer fundet sted ved bykørsel. I bytrafik forbruger en bil typisk mere benzin end ved landevejs- og motorvejskørsel, og derfor burde resultaterne vise en større afvigelse mellem de officielle tal og de realistiske tal for benzinmotorers vedkommende end for dieselmotorer. Og tilsvarende ville forskellen på benzin og diesel blive mere tydelig. Det er imidlertid ikke tilfældet – hvilket i sig selv er tankevækkende og i den grad underbygger behovet for en gennemgribende ny og realistisk målemetode.\nFlere vælger benzin\nFra Peugeot i Danmarks side oplyses det i øvrigt, at man oplever en tendens til, at flere og flere kunder på ny vælger diesel fremfor benzin, selvom de i et land som Danmark, hvor der ikke er meget fornuft i afgiftslovgivningen, bliver straffet af en større afgift, som jo er baseret på de officielle EU normtal og en politisk holdning til, at alle bilkøbere skal behandles økonomisk lige, uanset hvilken teknologi, de anvender (bortset fra, at man altså fortsat skal lægge mere i statskassen, hvis man vælger at køre i en større og dyrere bil, der godt nok i uheldssituationer giver besparelser for sygehusvæsenet og ringere livskvalitet – men det er en helt anden ting).\nLæs også: Fornyet liv i trendy SUV >>>\nOn-board kørevideo fra de første internationale prøvekørsler af Peugeot 2008. Klik på billedet og oplev køreturen\nOn-board kørevideo, der demonstrerer Peugeots unikke Grip Control - klik på billedet og oplev køreturen\nPeugeot har i Valencia har oplyst følgende realistiske forbrugstal for fire motorer i 2008 modellen\n1,6 BlueHDi 100 med 5-trins manuelt gear:\nRealistisk tal: 5,1 l/100 km (19,6 km/l)\nEU tal: 3,5 l/100 km (28,6 km/l)\nForholdsmæssig forskel: 0,69\n1,6 BlueHDi 120 S&S med 6-trins manuelt gear:\nRealistisk tal: 5,2 l/100 km (19,2 km/l)\nEU tal: 3,7 l/100 km (27,0 km/l)\nForholdsmæssig forskel: 0,71\n1,2 PureTech 82 5 trins manuelt gear:\nRealistisk tal: 6,3 l/100 km (15,9 km/l)\nEU tal: 4,9 l/100 km (20,4 km/l)\nForholdsmæssig forskel: 0,78\n1,2 PureTech 110 S&S med automatgear, EAT6:\nRealistisk tal: 7,1 l/100 km (14,1 km/l)\nEU tal: 4,8 l/100 km (20,8 km/l)\nForholdsmæssig forskel: 0,67


Forside > Rosengaard\nRosengaards oprindelige navn var Kværkebygaard, men efter K. Tetz Rosengaard, der i 1414 kom i besiddelse af gården som lensmand, fik den sit nuværende navn.\nI perioden mellem 1743 og 1796 var Rosengaard en del af baroniet Conradsborg sammen med gårdene Sørupgaard og Sandbygaard.\nRosengaards nuværende hovedbygning stammer fra 1869 og blev opført af ejeren Johannes Theodor Suhr.\nEjer: Niels Christian Engelsborg Voss\nTelefon 57 52 50 07\nGodsets størrelse: 193 ha\nForbindelser: Sandbygaard, Sørup\nI 1755 blev Rosengaards hovedbygning beskrevet som en "slet Bygning, undtagen en Længde, som er Stuehuset, der er af Bindingsværk med Mur". I 1809 bestod hovedbygningen af et trefløjet anlæg med engelske vinduer og hollandske døre.\nI 1869 opførte Johannes Theodor Suhr gårdens nuværende hovedbygning, som består af én hovedfløj samt to fritliggende sidefløje. Bygningen er i én etage og har gennemgående tårnagtig frontspids. Bygningen er opført i gule sten og har tegltag.\nI 1941 blev der foretaget en gennemgribende modernisering af både eksteriør og interiør.\nI 1869 opførte Johannes Theodor Suhr desuden en avlsgård. Denne avlsgård består hovedsageligt af grundmur med eternittag.\nTil Rosengaard hører en stor have samt ager-, eng- og skovarealer. På området ligger desuden Stokkemosegrøften.\nI 1300- og 1400-tallet hørte hovedgården Kværkebygaard under Ringsted Kloster. Gården var i perioden mellem 1340 og 1346 forlenet til Niels Jensen Kværkby. Kværkeby var en større landsby med hele 30 bondegårde. Fra 1414 til 1420 var K. Tetz Rosengaard klosterets lensmand, hvorefter sønnen Jens Tetz Rosengaard havde gården i forlening til 1436. Herefter omtaltes den ofte som Rosengaarden.\nVed Reformationen i 1536 blev Ringsted Kloster overtaget af Kronen, da alt kirkeligt gods blev inddraget og klostrene nedlagt. Rosengaard fortsatte efter Reformationen som fæstegård under det kongelige len, Ringsted Kloster.\nI 1662 overtog kongens køkkenskriver, Hans Olufsen, herregården Lellinge fra Kronen som betaling for en større gæld. Hans bror - hofslagteren - fik to år senere overdraget Ringsted Ladegård, oprettet af det tidligere Ringsted Kloster. Bøndergårdene i landsbyerne Kværkeby, Kongsted og Vigersted blev dog udskilt og givet til Hans Olufsen. Rosengaard var da en stor bondegård på 30 tdr. hartkorn. Hans Olufsen døde i 1670, hvorefter enken og de øvrige arvinger solgte gården til Bolle Luxdorph i 1685.\nBolle Luxdorph forsøgte i 1693 at opnå hovedgårdsfriheder for Rosengaard, da han havde fået lagt fæstegårde med i alt 200 tønder hartkorn under gården og desuden mente at kunne dokumentere, at gården tidligere havde været adelig sædegård. Bevillingen blev dog ikke givet. Ved hans død er Rosengaard formentlig blevet arvet af datteren, Hedevig Ulrikke. Hun bragte den i 1713 ind i sit ægteskab med Adam Christoffer Knuth. Efter Hedevig Ulrikkes død blev Adam Christoffer Knuth gift med Ide Margrethe Reventlow. Adam Christoffer Knuth døde i 1736, men enken Ide Margrethe Reventlow sad som gårdens ejer indtil 1743, hvor hun oprettede baroniet Conradsborg for sønnen Conrad Ditlev Knuth. Baroniet omfattede desuden herregårdene Sørupgaard og Sandbygaard.\nConrad Ditlev Knuth fik en strålende karriere inden for hoffet og opnåede både titlen som ridder, gehejmeråd og kammerherre. I 1784 overdrog Conrad Ditlev Knuth baroniet Conradsborg til sønnen Adam Christoffer Knuth. Den nye ejer havde dog svært ved at styre gårdenes drift, og baroniet kom ind i en dårlig økonomisk periode. Conrad Ditlev Knuth opfordrede sin søn til at sælge baroniet, men Adam Christoffer Knuth ønskede i stedet at foretage forbedringer i driften. Derfor påbegyndte han en udskiftning af gårdenes jorde, hvilket dog indebar store omkostninger. I 1796 blev far og søn enige om at sælge baroniet. Conradsborg blev ophævet og erstattet af en fideikommiskapital. Rosengaard blev i 1797 solgt på auktion til Lars Lassen.\nI 1806 solgte Lars Lassen Rosengaard til Peter Octavius Andersen. I 1816 blev gården købt af løjtnant Pingel, der i 1832 videresolgte Rosengaard til Johan Frederik Hilarius Kalkau.\nI 1866 blev Rosengaard købt af Johannes Theodor Suhr. På dette tidspunkt var størstedelen af det tilhørende fæstegods solgt fra. Johannes Theodor Suhr døde i 1888, hvorefter sønnen af samme navn arvede gården. Efter hans død i 1920 beholdt enken Eva Suhr gården i en årrække. I 1933 overtog sønnen Erik Suhr Rosengaard.\nRosengaard har siden 1968 fungeret som interessentskab. Fra 2006 har herregården været drevet af Niels Christian Engelsborg Voss.\n( -1536) Ringsted Kloster\n(1664-1670) Hans Olufsen\n(1670-1685) Arvinger efter Hans Olufsen\n(1685-1698) Bolle Luxdorph\n(1698-1713) Hedevig Ulrikke Luxdorph, gift Knuth\n(1713-1736) Adam Christoffer Knuth\n(1743-1784) Conrad Ditlev Knuth\n(1784-1797) Adam Christoffer Knuth\n(1797-1806) Lars Lassen\n(1806-1816) Peter Octavius Andersen\n(1832-1866) Johan Frederik Hilarius Kalkau\n(1866-1888) Johannes Theodor Suhr\n(1888-1920) Johannes Theodor Suhr\n(1920-1933) Eva Fabricius, gift Suhr\n(1933- ) Johannes Theodor Suhr\n(1933-1968) Erik Suhr\n(1968-2016) Bent Engelsborg\n(1968- ) Ruth Engelsborg Suhr\n(1992- ) Helle Engelsborg Olsen\n(1998- ) Niels Christian Engelsborg Voss\nForrige: Rosenfeldt Næste: Roskilde Kloster\nSiden er blevet set 1.533 gange - Se og skriv kommentarer herunder.


Vedtægter – Skjoldsparken\nSeneste reviderede vedtægter for Skjolsparken Grundejerforening, vedtaget på generalforsamlingen den 28.6. 2012:\nVEDTÆGTER FOR GRUNDEJERFORENINGEN “SKJOLDSPARKEN”, VOJENS\nGrundejerforeningen “Skjoldsparken” omfatter husnumrene 42 til 88 på Skjoldsvænge, 6500 Vojens.\nGrundejerforeningens formåler er, at varetage medlemmernes interesser i forhold til offentlige myndigheder og andre instanser, i spørgsmål af fælles interesse.\nDet er endvidere grundejerforeningens formål, at løse de praktiske opgaver vedrørende pasning og vedligeholdelse af fællesarealet.\nEnhver ejer af en bolig i “Skjoldsparken” har pligt til at være medlem af grundejerforeningen, jvnf tinglyst skøde. Medlemmerne er underlagt foreningens vedtægter, således som de til enhver tid forefindes efter lovlig vedtagelse.\nVed salg af bolig overgår medlemsskabet automatisk til den nye ejer fra overdragelsesdatoen.\nDet medlem, der sælger sin bolig, er forpligtet til at orientere den nye ejer om de rettigheder og pligter, der følger med medlemsskabet af grundejerforeningen.\nVed fremleje af boligen, kan ejeren overdrage disse rettigheder og forpligtelser til lejeren. Dette skal skriftligt meddeles grundejerforeningens bestyrelse.\nUdlejeren hæfter for lejerens eventuelle forsømmelser i forhold til grundejerforeningen.\nGeneralforsamlingen er grundejerforeningens øverste myndighed og afholdes hvert år inden udgangen af juni måned.\nOrdinær generalforsamling skal varsles senest tre uger før.\nDagsorden skal altid som minumum indeholde disse punkter:\nRegnskab fra bestyrelsen\nValg af bestyrelse iht §8 samt to revisorer og en revisor suppleant.\nForslag, der ønskes behandlet på generalforsamlingen, skal være bestyrelsen i hænde senest otte dage før generalforsamlingen afholdes.\nDer afholdes ekstraordinær generalforsamling når et flertal i bestyrelsen finder anledning hertil, eller når mindst otte medlemmer fremsætter skriftligt ønske herom til bestyrelsen, med tydelig angivelse af, hvad der ønskes drøftet.\nAfholdelse af ekstraordinær generalforsamling skal indkaldes med mindst 14 dages varsel til afholdelse senest fire uger efter, at der er fremsat ønske herom.\nAdgang til generalforsamling/ekstraordinær generalforsamling har kun medlemmer med hustand. Hver hustand her én stemme.\nEr et medlem forhinmdret i at fremmøde, kan det lade sig repræsentere af et andet medlem. Ingen kan dog afgive mere end én fuldmagtsstemme. Fuldmagten afleveres til dirigenten ingen generalforsamlingen/den ekstraordinære generalforsamling.\nAftstemninger afgøres med almindeligt flertal blandt de fremmødte ved håndsoprækning.\nSkriftlig afstemning gennemføres hvis blot ét medlem fremsætter ønske herom.\nÆndringer af nærværende vedtægter kræver mindst 2/3 af de afgivne stemmer blandt de fremmødte.\nAfgørelser vedrørende fællesarealet henvises til §9 i disse vedhægter.\nKontingentet fastsættes for et år af gangen på generalforsamlingen og dækker grundejerforeningens udgifter til pasning ig vedligeholdelse af området jvnf §2.\nBestyrelsen er ansvarlig for foreningens regnskab, som forelægges i revideret stand til generalforsamlingens godkendelse. Regnskabsår er fra 1. april til 30. marts.\nBestyrelsen drager omsorg for, at foreningens midler henstår påå en konto i et pengeinstitut i Vojens.\nMedlemmerne kan økonomisk ikke forpligtes ud over den på generalforsamlingen fastsatte kontingent.\n§7:1 OPTAGELSE AF LÅN\nGrundejerforeningen Skjoldsparken må optage lån i forbindelse med ekstraordinære og nødvendige indkøb og forbedringer.\nBeslutning om optagelse af lån skal vedtages på en ordinær eller ekstraordinær generalforsamling.\nSåfremy generalforsamlingen vedtager, at foreningen skal optage et fælles lån, er bestyrelsen bemyndiget til mat optage lånet på ejerforeningens og medlemmernes vegne.\nSamtlige medlemmer på tidspunktet for låneoptagelsen hæfter direkte, personligt og splidarisk over for den lånegivende institution.\nLånet afdrages via den årlige indbetaling til fællesudgifter.\nVed ejerskifte hæfter det nye medlem direkte, personligt og solidarisk overfor den långivende institution, og det tidligere medlem frigøres for hæftelsen.\nBestyrelsen består af 6 til 8 medlemmer, som alle skal være boligejer /lejer i Skjoldsparken.\nDer må kun være et bestyrelsesmedlem fra hevr bolig ad gangen.\nAlle valg er for 1 år ad gangen.\nUdtræder et medlem af bestyrelsen, kan den resterende bestyrelse vælge, at lade vedkommende erstatte af et nyt medlem. Dog således, at der altid er mindst 6 medlemmer i bestyrelsen.\nSnarest efter generalforsamlingen samles bestyrelsen og fordeler opgaverne imellem sig, dog således at der altid er sikkerhed for, at formandsopgaver, kassereropgaver og sekretæropgaver bliver udført på en tilfredsstillende måde.\nBestyrelsen holder møde efter behov og sørger for, at der udarbejdes beslutningsreferat fra møderne.\nReferat omdeles til samtlige hustande.\nBestyrelsen kan efter behov indkalde til orienterende medlemsmøder.\n§9 FÆLLESAREALETS ANVENDELSE\nI henhold til tinglyst skøde har alle medlemmer lige ret til fællesarealet.\nFællesarealets anvendelsesmuligheder dræftes og afgøres på generalforsamlingen.\nIngen medlemmer kan, uden generalforsamlingens godkendelse, inddrage af fællesarealet til eget brug – f,eks udvidelse af terrasse, opførelse af carport eller lign.\nAnvendelse af dele af fællesarealet til fælles bedste – eksempelvis opførelse af depot eller redskabsrum til opbevaring af grundejerforeningens ejendele drøftes på generalforsamlingen/den ekstraordinære generalforsamling.\nAfgørelser vedrørende fællesarealets anvendelse kræver tilslutning fra 3/4 af de afgivne stemmer på en generalforsamling.\nDisse vedtægter er senest ændret og godkendt af generalforsamlingen den 27. juni 2012.\nOriginaldokumentet er den 27. juni 2012 underskrevet af Birgit Paulsen og Knud Egelund Rasmussen


En del shops på nettet foreslår nu om stunder et bredt udvalg af fragtformer. En favorit er i vore dage at få leveret til et udleveringssted, som giver dig mulighed for at hente de nyindkøbte varer på et selvvalgt tidspunkt. Metoden er altså meget simpel, og tit tillige den mest letkøbte leveringsmodel ved køb af .\nDu kunne alternativt udse dig at få pakken bragt til din bopæl eller ud til din arbejdsplads. Muligheden viser sig oftest en sjat dyrere, men desuden usædvanlig ukompliceret. Den mindst kostelige slags levering vil dog altid være at du selv henter produkterne, men det nødvendiggør at du er lige ved internet forretningens lager.\nFragtperioden på kan i nogle tilfælde være rigtig vital om du har brug for ordren om et øjeblik, og derfor er det selvsagt klogt at man kontrollerer det anslåede leveringstidspunkt på den vedkommende vare.\nEn række online firmaer lover muligheden for dag-til-dag levering på deres bedst sælgende varenumre, eksempelvis , men vær obs på at det regnes ud fra at du bestiller forinden et givent klokkeslæt, så at de garanteret kan nå at få dit nye produkt klar inden medarbejderne drager hjemad.\nFlere online varehuse byder på portofri levering, men typisk er det under forudsætning af at man aftager for en præcis sum. Som alternativ kan du vælge den billigste fragtmetode, hvilket tit – ligegyldigt om du opholder sig i Kolding, Aabenraa eller Faaborg – vil blive at få leveret din pakke til et afhentningssted.\nDet er jo i høj grad smertefrit for enhver at sammenligne priser (via fx PriceRunner) på flere netshops, og for det har mange internet forhandlere fundet det uundgåeligt at trykke priserne på deres varer – til børn, og ligeledes til voksne – enormt, og endda nogle gange tilbyde fragt uden omkostninger.\nDet kan dog stadigvæk blive udbytterigt at undersøge visse firmaer på nettet efter tilbud på inden du køber, sådan at man er garanteret at få den skarpeste pris.\nDu bør lige meget hvad huske på, at i tilfælde af at en e-handler reklamerer produkter til salg for en udsalgspris der virker enormt gunstig, så kan det undertiden være et fingerpeg om en svindel internet handler. Handler med kort er i hvert fald inkluderet i en bestemmelse, hvilket redder dig overfor uægte online forhandlere.\nVi tilråder køb med betalingskort eller betalinger med mobilen. Som alternativ bør du bruge en afbetalingsløsning fra f.eks. ViaBill, for så vidt du har til hensigt at dække omkostningerne af flere omgange.\nInden folk bestiller i en e-forretning kan de for at være på den sikre side studere virksomhedens handelsbetingelser, men det er uden tvivl ikke super interessant.\nEn nem løsning kunne måske være at undersøge om online forhandleren er e-mærket, siden det længe har været en forsikring om at webshoppen opfylder de opstillede regler, og at internet shoppen hyppigt monitoreres af jurister der er meget bekendte med de gældende love. Dette er desuden din mulighed for at blive assisteret, for så vidt du skulle få besvær ved din bestilling.\nYderligere er det smart at man er obs på de mest vitale bestemmelser gældende for bestillingen, f.eks. den ombytningsret online forhandleren har. Derfor er det i øvrigt essesentielt, at man altid opbevarer ens faktura e-mail, så man når som helst vil kunne bekræfte sin ordre af , uden hensyn til om du søger produkter til en pige eller dreng.\nTrustpilot indebærer adskillige gode løsninger til at blive klogere på en række aktuelle konsumenters reflektioner og herved anbefales det, at du analyserer netshoppens ratings af forinden du placerer din ordre.\nFacebook genererer tillige flere tiltalende chancer for at få en idé om internet forretningens kundetilfredshed. Foruden det møder vi mange netbutikker hvor det er muligt at skrive en omtale af deres købsoplevelse, som ydermere bør udnyttes til at afveje kundetilfredsheden.\nVores hjemmeside er finansieret af indtægter fra annoncer. Vi har et tæt samarbejde med masser af netshops derved at vi formidler forretningernes varer, og indkasserer provision forudsat den besøgende vi sender videre laver en bestilling.\nVejledning omkring varer og shops på nettet i Danmark understøttes løbende, men vi kan ikke garantere imod justeringer der kan være iværksat siden seneste opdatering af de anvendte data.


Resumé af lovforslag til lov om ændring af aktieavancebeskatningsloven, kildeskatteloven, kursgevinstloven, ligningsloven, afskrivningsloven og forskellige andre love - Skatteministeriet\n(Konsekvensændringer som følge af skatte- kontrollov og skatteindberetningslov m.v.)\nRegeringen har stor fokus på borgernes og de erhvervsdrivendes retssikkerhed på skatte- området. Regeringen har siden sin tiltrædelse fået gennemført Retssikkerhedspakke I, som bl.a. afskaffede SKATs beføjelse til at foretage kontrol på privat grund, og i decem- ber 2016 gennemført Retssikkerhedspakke II, hvor der bl.a. genindføres omkostnings- godtgørelse til skattepligtige selskaber og fonde. Som led i Retssikkerhedspakke II blev der endvidere skabt bred opbakning til oprettelse af et skattekontor hos Folketingets Om- budsmand.\nTil yderligere forbedring af retssikkerheden på skatteområdet foreslår regeringen ved Retssikkerhedspakke III en revision af skattekontrolloven og har i den forbindelse frem- sat forslag til en ny skattekontrollov og en ny skatteindberetningslov.\nLovforslaget indeholder de konsekvensændringer af teknisk karakter mv., der er behov for at gennemføre i den forbindelse. En række bestemmelser i andre love indeholder hen- visninger til bestemmelser i den gældende skattekontrollov, som foreslås ophævet eller eventuelt videreført under ændrede paragrafnumre i den nye skattekontrollov og den nye skatteindberetningslov.\nLovforslaget indeholder derudover konsekvensændringer af sproglig karakter. I forslaget til lov om skattekontrol foreslås selvangivelsesbegrebet ophævet og erstattet af et nyt og mere tidssvarende oplysningsbegreb. Således at eksempelvis ”selvangivelsesfrist” erstattes med ”oplysningsfrist”.\nYderligere henvendelse: Chefkonsulent Hanne M. Christensen, tlf. 7237 7259


Hvordan får man en dreng escort københavn / Dansk eskort\nBesked fra Simonsen Nora 28-08-2017\npyntet fint med lys på, jeg krammer igen din mor, jeg mærker hendes kærlighed til dig, og jeg kan ikke lad vær med at blive lidt sur på dig, for hvordan kan. Det kan ikke passe, jeg har jo næsten lige set ham, han smilede og vinket til mig, og så ud til at have det godt, i det jeg har tænkt tanken, skammer jeg mig, for jeg burde om nogen vide hvordan det er at bære. Er det ikke okay at man gør en ende på sine lidelser hvis man virkelig har kæmpet? Ordet nazi " og dets afledninger har længe været misbrugt, og har efterhånden skiftet betydning fra at henvise til en politisk overbevisning eller teori (Nationalsocialismen) til at betyde noget i retning af " det mest nederdrægtige der findes ". Kan jeg overhoved klare at tage til din begravelse? Du bliver båret ud af venner og familie og da bilen køre væk med dig, står vi tilbage i tåre og stilhed, efter noget tid begynder folk at løsne lidt op, jeg krammer vennerne, og din bror, din seje seje bror, jeg håber du ved.\nErotic clubs flashlight masturbator\nAt en skole domineret af venstreorienterede skolelærere "oplyser" om Dansk Folkepartis "umenneskelige menneskesyn at en skole domineret af Radikale skolelærere bedriver propaganda til gavn for de Radikale, eller at en skole domineret af Venstrefolk underviser i "Socialismens uholdbare utopiske verdenssyn"? Således bruges og misbruges det nu i mange sammenhænge, der efterhånden fjerner enhver nuance i betydningen, hvorfor det egentlig ikke længere har nogen som helst betydning. Når vi holder os til litteraturen, og altså den teoretiske baggrund for disse to ideologier kan der ikke være noge tvivl om at Islamismen er langt mere ondskabsfuld end Nationalsocialismen. Det er netop ved konfrontationen med overbevisninger der er os selv inderligt imod, at de fine demokratiske principper skal stå deres prøve.\nDa låget til din kiste bliver lagt på, fyldes min krop med smerte, jeg tantra nordjylland massage nakskov husker hvor svært det var for mig at ligge låget på Nords kiste, jeg husker hvordan jeg kæmpede for at trække tiden, jeg ville have så meget tid som muligt med. Det er en tanke og følelse der har kørt rundt i hoved på mig siden du for snart 6 uger siden bliv fundet død, jeg kender stadig ikke svaret 100 men jeg ved at jeg ønsker at din sjæl har fået fred, hvilket for mig. Sjovt nok kommer et sådant storsind ikke "Nazier" til gode, de er det ondeste af det ondeste uden undtagelse, uanset at det kunne tænkes at en del af dem der bekender sig ideologisk til Nationalsocialismen ikke har i sinde til at gasse Jøder eller har. Hvor stor kan sorgen være? Hvis man ønsker at lave om på dette, må man lave om på loven først. Her kommer vi til det dobbeltmoralske; dette argument praktiseres nemlig krak dk kort jylland sex i holstebro på en mærkværdig selektiv måde.\nNude massage tantra sex københavn\nJeg går ind og der står nogen stykker samlet om dig. Jeg sov næsten ikke natten op til din begravelse, tænkerne og følelserne vældede rundt i mig, da du døde, skete der noget i mig, jeg blev på mange måder sat tilbage i sorgen, som den var lige efter Nords død, og det satte også tanker. Men når jeg tænker tilbage på hvordan jeg havde det for bare nogen måneder siden, så kan jeg godt forstå dig, og flash back Sara er nok også lidt jaloux over at du kunne tage det valg og ende dit liv, for det kunne jeg.\nDa nu disse to aviser åbenbart ikke synes at mene at det principielle i den diskussion jeg lagde op til i mit indlæg er vigtig nok, lægger jeg det ud her, hvor jeg som ekstra gevinst har større mulighed for at yderligere at forklare mit. Vi lever endnu i et land der bliver regeret af love og bestemmelser, nedfældet på skrift, og ikke af udefinerede eller individuelle holdningsmæssige eller moralske overvejelser. Betyder det så at har jeg tilgivet dig? Jeg sætter mig sammen med min familie på en bænk i kirken, jeg trækker vejret dybt, min mor aer mig på ryggen, og så starter det. Tager vi "Det Radikale Menneskesyn" som eksempel, må man gå ud fra at dette vil fordømme såvel det nationalsocialistiske udgangspunkt som det islamiske, med sin lovfæstede kvindeundertrykkelse, og de barbariske straffe og påbud som er direkte nedfældet i Koranen.\nhavemand søges bus hamborg lufthavn\nFlasche in muschi free erotik game\nMand spiller pik start blærebetændelse\nBolle piger danske piger søger sex


Erhverv Aarhus - Regeringen vil gøre det lettere at tiltrække internationale talenter\nErhverv Aarhus/International Community ser sammen med mange af landets virksomheder frem til regeringens nye udspil til, hvordan Danmark og landets virksomheder fremover bedre kan tiltrække og fastholde internationale talenter.\n”Mange virksomheder skal ganske enkelt kunne tiltrække dygtige medarbejdere fra hele verden for at de kan blive ved med at skabe vækst og arbejdspladser – og særligt de varslede forbedringer i forhold bureaukrati, er et skridt i den rigtige retning”, siger International Communitys projektleder Tiny Maerschalk.\nUdspillet vil blandt andet tage højde for virksomhedernes ønske om, at de med det samme kan få gevinst for deres investering i internationale talenter. De skal derfor hurtigere kunne få et dansk cpr-nummer, så de kan få et skattekort og oprette en bankkonto – og dermed komme hurtigere i gang med at arbejde. Derudover skal internationale iværksættere have mulighed for at få dansk opholdstilladelse.\nUpdate: læs udspillet her.